title: Dario Dainelli

text: Tällä hetkellä Dainelli pelaa Fiorentinan riveissä kolmatta kauttaan. Aiemmin hän on edustanut pääsarjatasolla Bresciaa, Hellas Veronaa, Lecceä ja Empolia sekä alemmilla sarjatasoilla Fidelis Andriaa ja Cavesea.


title: Dario Dainelli

text: Dainelli on pelannut Italian maajoukkueessa yhden ottelun, kesäkuussa 2005 hän oli kentällä Ecuadoria vastaan pelatussa ystävyysottelussa.


title: Lumipalloilmiö

text: Lumipalloilmiö eli lumivyöryilmiö tarkoittaa tilannetta, jossa tapahtuma tai ilmiö kasvaa koko ajan voimakkaammaksi, suuremmaksi tai merkittävämmäksi. Sana voi sisältää myös merkityksen, että tällöin tapahtuman kehitystä on vaikea pysäyttää tai kääntää päinvastaiseksi. Ilmiön nimi tulee lumipallosta, joka kerää pinnalleen lisälunta ja täten kasvaa, kun sitä vieritetään suojakelillä maan pinnalla, tai toisaalta lumivyörystä, joka edetessään saa koko ajan lisää vauhtia ja kerää yhä enemmän lunta ja jäätä mukaansa.


title: Maksniemen seisake

text: Maksniemen seisake () oli pieni epäitsenäinen liikennepaikka Maksniemen kylässä, Simon kunnassa Lapin läänissä. Seisake sijaitsi rataosalla Maksniemen kylän pohjoispuolella, suunnilleen Simon ja Kemin rautatieasemien puolivälissä.


title: Maksniemen seisake

text: Vuonna 1973 Maksniemi muutettiin miehittämättömäksi seisakkeeksi. Henkilöliikenteen pysähdykset lopetettiin vuonna 1979. Maksniemen seisake lakkautettiin 1980.


title: Maksniemen seisake

text: Maksniemen seisakerakennuksen suunnitteli rautatiehallituksen arkkitehti Bruno Granholm. Rakennus rakennettiin vuosina 1902–1904, ja se oli tyypiltään pienille laituri- ja seisakeasemille tarkoitettu tyypin 3 platformskjul. Rakennusta laajennettiin vuonna 1942. 1980-luvulla rakennuksessa oli yksi poikkipääty eteläisessä päädyssä ja keskiosassa odotushuone. Pohjoispääty oli oveton ja ikkunaton. Nykyisin rakennuksesta on nähtävissä vain kivijalka.


title: Charles Coquerel

text: Charles Coquerel (2. joulukuuta 1822 Amsterdam – 14. huhtikuuta 1867 Réunion) oli ranskalainen laivaston lääkäri ja hyönteistutkija.


title: Charles Coquerel

text: Coquerel väitteli lääketieteen tohtoriksi vuonna 1849 hämäräsokeutta käsittelevällä väitöskirjalla "De la cécité nocturne". Hän keräsi hyönteisiä Madagaskarilla ja sen lähisaarilla. Coquerelin kuoleman jälkeen Léon Fairmaire kuvaili osan hänen löytämistään hyönteisistä teoksessaan "Notes sur les Coléopteres recueillis par Charles Coquerel a Madagascar et sur les côtes d'Afrique" (1869). Coquerel kirjoitti useita kirjoja ja artikkeleita, muun muassa hyönteisiä käsittelevän liitteen Auguste Vinsonin kirjaan "Voyage à Madgascar au couronnement de Radama II" (1865). Hänen kirjansa "Lettres d'un marin à sa famille ()" ilmestyi postuumisti vuonna 1871.


title: Charles Coquerel

text: Useita eläinlajeja on nimetty Coquerelin mukaan, muun muassa käkiin lukeutuva lännenkuku ("Coua coquereli"), indreihin kuuluva "Propithecus coquereli" sekä rottamaki eli coquerelinkääpiömaki ("Mirza coquereli").


title: Turtola

text: Turtola voi tarkoittaa seuraavia:


title: Sergio Bernardo Almirón

text: Sergio Bernardo Almirón (s. 7. marraskuuta 1980 Santa Fe, Argentiina) on argentiinalainen jalkapalloilija, joka edustaa Italian pääsarjassa pelaavaa Calcio Cataniaa.


title: Sergio Bernardo Almirón

text: 180 senttimetriä pitkän Almirónin pelipaikka on keskikentän keskellä hyökkäävässä roolissa, niin sanottuna piilokärkenä.


title: Sergio Bernardo Almirón

text: Almiron aloitti uransa kotimaassaan Newell's Old Boysissa 1998. Hän siirtyi Eurooppaan ja Udinese Calcion joukkueeseen vuonna 2001. Peliaikaa ei kuitenkaan tullut ja kaudella 2003–2004 hän pelasi lainalla Hellas Veronassa. Kausilla 2004–2007 hän edusti Empolia vakiinnuttaen paikkansa joukkueessa. Vuonna 2007 hän siirtyi Serie A:han palanneeseen Juventukseen 9 miljoonalla punnalla. Paikkaa avauksessa ei hellinnyt ja tammikuussa 2008 hän siirtyi lainalle Ranskan pääsarjassa pelanneeseen AS Monacoon.


title: Sergio Bernardo Almirón

text: Kauden 2008–2009 Almiron pelasi lainalla Fiorentinassa ja seuraavan kauden niin ikään lainalla Barissa, jonne siirtyi pysyvästi kaudeksi 2010–2011. Elokuussa 2011 hän vaihtoi kuitenkin taas seuraa, tällä kertaa Calcio Cataniaan.


title: Sergio Almirón

text: Sergio Almirón voi tarkoittaa seuraavia henkilöitä:


title: Leo Franco

text: Leonardo "Leo" Noeren Franco (s. 20. toukokuuta 1977 San Nicolás, Argentiina) on argentiinalainen jalkapallomaalivahti. 188 senttimetriä pitkällä Leo Francolla on myös Italian kansalaisuus. Hän edustaa espanjalaista pelaavaa SD Huescaa.


title: Leo Franco

text: Leo Franco aloitti ammattilaisuransa 1990-luvun puolivälissä Independienten joukkueessa.


title: Leo Franco

text: Kaudeksi 1997–1998 hän siirtyi Espanjaan, Méridan joukkueeseen, josta jo yhden kauden jälkeen ylimmälle sarjatasolle, Mallorcaan. Paras saavutus Mallorcan aikana oli vuonna 2003 voitettu Espanjan cup. Mallorcan voittokulku mestaruuteen oli huikea. Ennen Recreativo Huelvan kaatumista loppuottelussa Mallorca oli raivannut tieltään Real Madridin neljännesvälierissä ja Deportivo La Coruñan välierävaiheessa.


title: Leo Franco

text: Vietettyään Mallorcassa kuusi kautta Leo siirtyi Atlético Madridiin vuonna 2004. Atléticossa Leo oli kiistaton ykkösmaalivahti, jota hänen haastajansa, maidensa maajoukkueissa esiintyneet italialainen Christian Abbiati tai ranskalainen Grégory Coupet, eivät kyenneet syrjäyttämään. Yhteensä Leo pelasi seurassa 153 ottelua ja hänestä tuli Atléticon historian viidenneksi eniten pelejä pelannut maalivahti. Atléticon aikanaan Leo kunnostautui erityisesti rangaistuspotkujen torjujana pysäyttäen kaikkiaan 35 rangaistuspotkua. Hän onnistui myös kahdesti torjumaan kaksi varsinaisella peliajalla tuomittua rangastuspotkua yhdessä ottelussa. Ensi kerran hän pysäytti maaliskuussa 2006 Sevillan Frédéric Kanoutén ja Javier Saviolan yritykset. Uroteko toistui saman vuoden joulukuussa toista sevillalaisjoukkuetta Real Betisiä vastaan, kun Edú ja Fernando yrittivät turhaan ohittaa argentiinalaisvahdin. Kauden 2008–2009 jälkeen Leo ilmoitti jättävänsä Atlético Madridin. Heinäkuussa 2009 hän liittyi turkkilaiseen Galatasarayn joukkueeseen. Jättäessään Atléticon Leosta oli jo tullut 301 liigapelillään eniten pääsarjaotteluita pelannut ulkomaalaismaalivahti Espanjassa. Hän jätti näin taakseen 300 ottelua pelanneen maanmiehensä Carlos Fenoyn, joka edusti 1980-luvulla Real Valladolidia ja Celta Vigoa.


title: Leo Franco

text: Kauden 2009–2010 alku sujui Galatasarayssa hyvin, mutta kevään myötä Leo menetti ykkösvaihdin paikan joukkueessa. Erityisesti heikko esitys Fenerbahçea vastaan pelatussa Istanbulin derbyssä vaikutti penkkikomennukseen. Kauden päätteeksi seura ilmoitti purkaneensa sopimuksen yhteisymmärryksessä pelaajan kanssa.


title: Leo Franco

text: Lyhyeksi jääneen Turkin vierailun jälkeen Leo palasi Espanjaan ja solmi kaksivuotisen sopimuksen Zaragozan kanssa. Ensimmäisellä kaudellaan Zaragozassa Leo oli aloituskokoonpanossa suurimmassa osassa liigaotteluista, mutta kaudella 2011–2012 Roberto nousi joukkueen ykkösvahdiksi eikä Leo pelannut yhtäkään ottelua. Kauden päätteeksi Leo harkitsi paluuta Argentiinaan, mutta Zaragozan valmennusjohto tarjosi hänelle kuitenkin uutta sopimusta. Heinäkuussa 2012 Leo allekirjoitti kahden vuoden jatkosopimuksen seuran kanssa.


title: Leo Franco

text: Franco jätti Zaragozan kesällä 2014 sopimuksensa umpeuduttua ja palasi kotimaahansa San Lorenzon joukkueeseen. Hän pelasi vain kolme ottelua seuran paidassa. Kesällä 2015 veteraanivahti palasi Espanjaan Segundaan nousseen SD Huescan paitaan.


title: Leo Franco

text: Argentiinan maajoukkueessa Leo Franco on pelannut viisi ottelua, joista ensimmäisen elokuussa 2004 Japania vastaan. Alle 20-vuotiaiden maajoukkueessa Leo Franco voitti vuonna 1997 sekä Etelä-Amerikan-mestaruuden että maailmanmestaruuden. Leo oli mukana maajoukkueessa 2006 MM-kilpailuissa. Vuoden 2006 kisoissa Leo joutui kovaan paikkaan tullessaan tappiollisessa neljännesvälierässä Saksaa vastaan vaihtopelaajana sisään varsinaisen peiliajan loppupuolella Argentiinan tuolloisen ykkösvahti Pato Abbondanzierin loukkaannuttua. Jatkoajan jälkeen peli oli tasan ja ratkaisu venyi rangaistuspotkukilpailuun, jossa rankkarispesialistina tunnettu Leo ei kuitenkaan onnistunut torjumaan yhtäkään saksalaisten laukausta.


title: Cornelia Cinnilla

text: Cornelia Cinnilla (94 eaa. – 69 eaa. tai 68 eaa.) oli Mariusta kannattavan Lucius Cornelius Cinnan tytär ja Julius Caesarin ensimmäinen vaimo. 17-vuotias Caesar nai Cornelian vuonna 83 tai 84 eaa. Kun Sulla kaappasi vallan vuonna 86 eaa., hän vaati Caesaria eroamaan vaimostaan, mutta tämä kieltäytyi ja joutui perheineen pakenemaan Roomasta. Cornealia synnytti Caesarille tyttären (n. 83 eaa. tai 82 eaa.), joka sai nimen Julia. Cornelia kuoli lapsivuoteelle vuonna 69 tai 68 eaa.


title: Luonnollinen anomalia

text: Luonnollinen anomalia ) on taivaanmekaniikassa käytetty rataelementti, joka ilmoittaa kappaleen suunnan "radan polttopisteestä" katsottuna. Luonnollisen anomalian nollasuunta on perihelin suunta.


title: Luonnollinen anomalia

text: Kappaleen liikkuessa kartioleikkauksen muotoisella radalla (ympyrä, ellipsi, paraabeli tai hyperbeli), sen paikkavektori (tai oikeammin sen pituus) voidaan ilmaista napakoordinaatistossa kulman formula_1 funktiona muodossa


Luonnollinen anomalia


title: Luonnollinen anomalia

text: Tässä formula_3 on radan isoakselin puolikas ja formula_4 radan eksentrisyys ja radan polttopiste sijaitsee koordinaatiston origossa. Kulmaa formula_1 kutsutaan kappaleen luonnolliseksi anomaliaksi.


title: Luonnollinen anomalia

text: Koska taivaankappaleet liikkuvat ellipsiradoilla, niiden nopeus radan eri kohdissa on erilainen. Asiaa hankaloittaa lisäksi se, että rata on (ympyrärataa lukuun ottamatta) epäsymmetrinen polttopistekeskisessä koordinaatistossa. Tästä syystä luonnollinen anomalia muuttuu vaihtelevalla nopeudella, eikä se siis ole lainkaan yksinkertainen ajan funktio. Tämä tekee siitä matemaattisesti hankalan käsiteltävän, eikä luonnollista anomaliaa käytetä radan laskemisessa käytännössä juuri koskaan oppikirjajohdantoja lukuun ottamatta.


title: Luonnollinen anomalia

text: Luonnollisen anomalian 'ν" ja eksentrisen anomalian "E" suhde on


title: Luonnollinen anomalia

text: tai


title: Luonnollinen anomalia

text: paikavektorin anomalioiden suhde on


title: Luonnollinen anomalia

text: ja


title: Luonnollinen anomalia

text:
Missä "a" kappaleen radan isoakselin puolikas (segmentti "cz").
z on periaspis eli lähin paikka polttopistettä s, mutta myös kaukaisin piste apuympyrän keskipisteestä c.


title: Slechtvalk

text: Slechtvalk on alankomaalainen extreme metal -yhtye, joka perustettiin vuonna 1999. Se on saavuttanut listamenestystä maansa metallimusiikin alalla, ja eri julkaisut nimittävät Slechtvalkia toisinaan Alankomaiden parhaaksi black metal -yhtyeeksi. Slechtvalkilla oli levytyssopimus Fear Dark -levymerkin kanssa, nykyisin Whirlwind Recordsin kanssa, ja yhtye on julkaissut neljä albumia, split-cd:n, singlen ja dvd:n. Neljäs albumi "A Forlorn Throne" julkaistiin 16. heinäkuuta 2010. Slechtvalk tarkoittaa hollannin kielellä muuttohaukkaa. Yhtyeen musiikki ja sanoitukset ovat ottaneet vaikutteita fantasia- ja sotateemoista. Slechtvalkin musiikki on sinfonista ja folkvaikutteista.


title: Slechtvalk

text: Slechtvalk oli alun perin soolohanke, jossa kaikista instrumenteista vastasi kitaristisolisti Shamgar. Hän äänitti esikoisalbuminsa "Falconry" vuonna 1999, ja alankomaalainen levy-yhtiö Fear Dark julkaisi sen. "Falconry" on tyyliltään sinfonista black metalia.


title: Slechtvalk

text: "Falconry" sai myönteisen vastaanoton alan piireissä: metallimusiikin aikakauslehdet kuten Aardschok haastattelivat Shamgaria, ja pian hänestä tuli tunnettu Alankomaiden metallipiireissä. Mainettaan hyödyntäen hän päätti koota yhtyeen Slechtvalkista. Pian sopraanolaulajatar Fionnghuala, folklaulaja-rytmikitaristi Ohtar, basisti Nath, rumpali Grimbold, kosketinsoittaja Hydrith ja koreografi Meallá liittyivät yhtyeeseen. Yhtye äänitti Mailmen-studiossa split-cd:n "Chaos & Warfare" toisen Fear Darkin yhtyeen Kekalin kanssa. Molemmat yhtyeet äänittivät neljä kappaletta ja coverin. Slechtvalkin cover oli Antestorin ”Kongsblod”-kappaleesta.


title: Slechtvalk

text: Slechtvalk äänitti ensimmäisen kokopitkän albuminsa uudella kokoonpanollaan vuonna 2002. Albumin nimeksi tuli "The War That Plaques the Lands". Kansitaiteesta vastasi tunnettu alankomaalaistaiteilija Kris Verwimp, joka on tehnyt töitä yhtyeille kuten Marduk. Slechtvalk oli sen verran tunnettu, että ilmestyessään albumi meni Alankomaiden Top 50 -listalla sijalle kaksi. "The War That Plaques the Lands" on eeppinen konseptialbumi erään sotaherran koettelemuksista. Albumin viimeinen kappale ”In Paradisum” on laulettu latinan kielellä.


title: Slechtvalk

text: Maaliskuussa 2003 Slechtvalk teki Euroopan kiertueen ja soitti Alankomaiden lisäksi useilla festivaaleilla Saksassa, Belgiassa, Sveitsissä ja Ruotsissa.


title: Slechtvalk

text: Yhtye tuli tunnetuksi Euroopan ulkopuolellakin. Aasialainen levy-yhtiö Sonnengut Music julkaisi albumin aasialaisille markkinoille. Itä-Euroopan markkinoille albumin julkaisi Slovakialainen HROM Music. Vahvistaakseen asemaansa Alankomaiden johtavana dark metal -yhtyeenä Slechtvalk teki klubikiertueeita Serenade of Darknessin lämmittely-yhtyeenä.


title: Slechtvalk

text: Vuonna 2004 yhtye alkoi kirjoittaa kolmatta albumiaan "At the Dawn of War", joka jatkaisi yhtyeen fantasia- ja sotateemaa. Yhtye oli live-esityksissään panostanut koreaografiaan pukeutumalla keskiaikaisiin sota-asuihin. Tukeakseen uutta albumiaan yhtye kuvasi "Upon the Fields of Battle" -dvd-lavaesityksen tunnetulla Hedon Zwolle -klubilla sekä musiikkivideon uudeksi suosikiksi kohonneesta ”Thunder of War” -kappaleesta. Video näytettiin eräässä MTV:n metallimusiikkiohjelmassa ja sai monet ostamaan "Thunder of War" -maxisinglen. Kansitaiteilijaksi valittiin jälleen kerran Kris Verwimp. "At the Dawn of War" julkaistiin alkuvuodesta 2005, ja yhtye teki Euroopan kiertueen. Yhtye esiintyi myös Suomessa Immortal Metal Festeillä.


title: Slechtvalk

text: Heinäkuussa 2006 yhtyeen sopraanolaulaja Fionnghuala erosi yhtyeestä voidakseen keskittyä taidemusiikkiin. Slechtvalk alkoi jälleen kirjoittaa uutta materiaalia, joka on heidän mukaansa aiempaa teknisempää ja raaempaa. Vuoden 2007 alussa yhtyeeseen liittyi kitaristiksi Grimboldin veli Seraph mutta myöhemmin helmikuussa basisti Nath jätti yhtyeen.


title: Slechtvalk

text: 27. huhtikuuta Slechtvalk ilmoitti kiinnityksestään saksalaiselle Whirlwind Recordsille. Lokakuussa 2009 Whirlwind julkaisi kymmenvuotiskokoelma-albumin "An Era of Bloodshed" Slechtvalkin tuotannosta sekä kaksi ennen julkaisematonta kappaletta. Neljännen albuminsa kunniaksi yhtye suunnittelee tekevänsä Euroopan kiertueen. Yhtye kutsuu ihailijoitaan SellaBand-sivulleen tukemaan taloudellisesti kiertueen järjestelyjä. Loppuvuodesta 2009 yhtye meni Ruotsiin, Studio Megaan äänittämään neljännen kokopitkän albuminsa nimeltään "A Forlorn Throne", tuottajanaan Johan ”The Ant” Örnborg. Albumin miksasi Jens Bogren (Fascination Street), ja kansitaiteen sekä uuden logon teki Raymond Swanland. Månegarm-yhtyeen Erik Grawsiö on vierailevana laulajana kolmella kappaleella. Albumi julkaistiin kansainvälisesti 16. heinäkuuta. Metal Exposure -sivusto antoi albumille kahdeksan pistettä kymmenestä, ja arvioijan mukaan albumi ”saattaa päästä vuoden 2010 parhaiden black metal- ja viikinkimetallialbumien joukkoon”.


title: Slechtvalk

text: Slechtvalk käyttää musiikissaan eri aineksia tyyleistä death metal, doom metal, folk metal, viikinkimetalli, moderni black metal ja klassinen musiikki. Yhtyeen musiikki muistuttaa eniten black metalia tai viikinkimetallia, vaikka yhtye ”tapaa nähdä sen paljon laajempana. Joskus nimitämme tyyliämme vain dark metaliksi, koska tuo termi voi tarkoittaa mitä vain, aivan kuten musiikkimme voi kuulostaa miltä vain.”


title: Slechtvalk

text: Slechtvalkin sanoitukset kertovat tarinoita Shamgarin itse luomasta fantasiamaailmasta. Shamgar kertoo ”saaneensa suuresti innoitusta Tolkienin teoksista ja itse taannoin omaksi ilokseen kirjoittamistaan novelleista”. Hän sanoo saagansa perustuvan ”kaikkiin omassa elämässäni kokemiini asioihin”.


title: Abbé Pierre

text:
Abbé Pierre, isä Pierre, (alkup. nimi Henri Grouès, G.O.Q. 5. elokuuta 1912 Lyon – 22. tammikuuta 2007 Pariisi) oli ranskalainen pappi ja parlamentaarikko, joka perusti kansainväliseksi kasvaneen Emmaus-liikkeen Pariisissa vuonna 1949.
Abbé Pierre oli katolinen pappi. Hän toimi toisen maailmansodan aikana Ranskan vastarintaliikkeessä ja avusti tuhansia juutalaisia sekä muita poliittisesti vainottuja ihmisiä pakenemaan Sveitsiin tai Algeriaan. Hän avusti muun muassa presidentti Charles de Gaullea pakenemaan maasta.


title: Abbé Pierre

text: Sodan jälkeen hän havahtui asunnottomien ja köyhien hädälle. Hän avasi Pariisissa ovensa muutamalle yhteiskunnan syrjimälle miehelle ja pyysi heidän apuaan auttaakseen toisia. Tästä syntyi Emmaus-liike, jonka periaatteena on pyrkiä auttamaan itseä ja toisia. Liike on laajentunut maailmanlaajuiseksi, poliittisesti ja uskonnollisesti riippumattomaksi liikkeeksi. Liike tunnetaan yhteisöistään, kirpputoreistaan ja kehittyneestä kierrätystoiminnastaan.


title: Abbé Pierre

text: Suomessa Emmaus-toiminta alkoi 1960-luvulla.


title: Abbé Pierre

text: Abbé Pierre oli yhteiskunnallisesti aktiivinen henkilö, ja hänet äänestettiin monena vuonna Ranskan suosituimmaksi henkilöksi; vuonna 2003 hän jätti jalkapallotähti Zinedine Zidanen toiselle sijalle. Vuonna 2006 hän sijoittui Charles de Gaullen ja Louis Pasteurin jälkeen kolmanneksi television Kaikkien aikojen suurin ranskalainen -kyselyssä.


title: Abbé Pierre

text: Abbé Pierre eli viimeiset vuotensa Rouenissa, Luoteis-Ranskassa. Hän kuoli keuhkokuumeeseen 22. tammikuuta 2007 pariisilaisessa sairaalassa.


title: Pickin lause

text: Pickin lauseen avulla (tunnetaan myös nimellä Pickin kaava) voidaan laskea annetun monikulmion, jonka kärkipisteet ovat hilapisteissä, pinta-ala "A", mikäli tiedetään monikulmion sisustan hilapisteiden lukumäärä "i" ja reunalla olevien hilapisteiden lukumäärä "b". Pickin kaavan mukaan tällöin on voimassa


title: Pickin lause

text: Kuvassa olevassa esimerkissä on "i" = 39 ja "b" = 14, joten monikulmion ala on "A" = 39 + ½(14) − 1 = 39 + 7 − 1 = 45.


title: Pickin lause

text: Huomaa, että lause on voimassa vain yhtenäisille monikulmioille, joten monikulmion on koostuttava yhdestä palasta, ja siinä ei saa olla reikiä. Useamman reiän tapauksessa kaavan "−1" on korvattava termillä "−χ("P")", jossa χ("P") on "P":n Eulerin karakteristika.


title: Pickin lause

text: Lauseen todisti Georg Alexander Pick vuonna 1899. Lause voidaan yleistää useampaan ulottuvuuteen käyttämällä hyväksi niin sanottuja Ehrhartin polynomeja.


title: Pickin lause

text: Tarkastellaan monikulmiota "P" ja kolmiota "T", kun "T":llä ja "P":llä on yhteinen sivu. Todistetaan, että jos Pickin lause on voimassa monikulmiolle "P", on se myös voimassa monikulmiolle "PT", jossa "PT" on saatu liittämällä kolmio "T" monikulmioon "P". Koska "P":llä ja "T":llä on yhteinen sivu, ovat kaikki tämän sivun pisteet "PT":n sisäpisteitä lukuun ottamatta sivujen päätepisteitä. Siten jos "c" on "P":n ja "T":n yhteisten reunapisteiden lukumäärä, on


title: Pickin lause

text: ja


title: Pickin lause

text: Yllä olevasta seuraa, että


title: Pickin lause

text: ja että


title: Pickin lause

text: Koska lause on voimassa sekä "P":lle että "T":lle, on


title: Pickin lause

text: Siten jos kaava on voimassa "n"-kulmiolla, on se voimassa myös ("n" + 1)-kulmiolle. Vielä pitää osoittaa, että kaava on voimassa kolmioille. Tämä voidaan tehdä kolmessa osassa:Viimeisessä vaiheessa käytetään tietoa, että jos lause on voimassa monikulmiolle "PT" ja kolmiolla "T", on se myös voimassa monikulmiolle "P". Tämän osoittaminen on hyvin samantapaista kuin yllä oleva päättely.


title: Jaakko Valtanen

text: Jaakko Valtanen (s. 9. helmikuuta 1925 Hämeenlinna) on suomalainen rannikkotykistön upseeri ja sotilas, joka toimi Puolustusvoimain komentajana 12. lokakuuta 1983 – 28. helmikuuta 1990. Sotilasarvoltaan hän on kenraali.


title: Jaakko Valtanen

text: Valtasen toimiessa komentajana suomalaiset pääsivät tärkeisiin tehtäviin rauhanturvaajina Lähi-idässä ja tarkkailijoina Afganistanissa. Kotimaassa ryhdyttiin puhumaan kriisinhallinnasta. Pääkaupungin ja Etelä-Suomen puolustusta vahvistettiin.


title: Jaakko Valtanen

text: Valtanen valmistui ylioppilaaksi vuonna 1945 Helsingin Normaalilyseosta. Talvisotaan hän osallistui 15-vuotiaana vapaaehtoisena lähettinä ja radiomiehenä Turun lohkolla. Jatkosodassa hän toimi radioaliupseerina ja tykistöupseerina Karjalankannaksella sekä itäisen Suomenlahden linnakkeilla.


title: Jaakko Valtanen

text: Vuonna 1960 Valtanen määrättiin vain 35-vuotiaana silloisen puolustusvoimain komentajan, jalkaväenkenraali Sakari Simeliuksen adjutantiksi. Tässä tehtävässä hän sai mahdollisuuden osallistua tiedotustoiminnan kehittämiseen painottaen maanpuolustustahdon merkitystä ja muun muassa olla mukana Ruotuväki-lehden perustamisessa. Valtanen kehitti merkittävästi puolustusvoimien tiedotusta toimiessaan Pääesikunnan tiedotusosaston päällikkönä vuosina 1967–1969.


title: Jaakko Valtanen

text: Suomen sotilaspsykologisen seuran puheenjohtajana Valtanen toimi vuosina 1967–1970 ja Suomen sotilassosiologisen seuran puheenjohtajana 1993–1994. Valtakunnallisten maanpuolustuskurssien johtajaksi Valtanen määrättiin vuonna 1970. Hän kehitti 1960-luvulta lähtien aktiivisesti henkisen maanpuolustuksen järjestelyjä Suomessa. Henkisen maanpuolustuksen komitean sihteerinä hän toimi vuosina 1960–1963 ja edelleen vuodesta 1963 Henkisen maanpuolustuksen suunnittelukunnan (HMS) jäsenenä vuoteen 1975, Maanpuolustustiedotuksen suunnittelukunnan (MTS) jäsenenä vuosina 1976–1981, Puolustuslaitoskomitean varapuheenjohtajana vuosina 1972–1976 sekä kolmannen parlamentaarisen puolustuskomitean pysyvänä asiantuntijana vuosina 1979–1981. Upseerijärjestöjen johtotehtävissä hän oli Kadettikunnan hallituksen ja valtuuskunnan jäsen vuosina 1955–1965 sekä Upseeriliiton hallituksen jäsen vuosina 1955–1958, varapuheenjohtaja vuonna 1972 ja puheenjohtaja vuosina 1973–1975.


title: Jaakko Valtanen

text: Kenraali Valtanen on poikkeuksellinen upseeri siinä mielessä, että hänen toiminnassaan korostui työskentely kansakunnan maanpuolustustahdon hyväksi korkeiden komentaja- ja johtotehtävien ohella. 1960-luvun alkupuolella, rauhanliikkeen nousukaudella, silloinen majuri Jaakko Valtanen oli usein erilaisissa keskustelutilaisuuksissa rohkeasti esittämässä näkemyksiään asevelvollisuuden ja maanpuolustuksen tarpeellisuudesta.


title: Jaakko Valtanen

text: Poikkeuksellinen kenraali Valtasen uraan liittyvä tapahtuma oli myös se, että Sotatieteiden päivillä 2004 johtamisen jaoston istunnossa otettiin käsiteltäväksi 50 vuotta aiemmin vuonna 1954 Sotakorkeakoulussa valmistuneen, silloisen kapteeni Valtasen diplomityö "Maanpuolustushengen (-tahdon) kehittämisen ja ylläpitämisen edellytykset ja mahdollisuudet erityisesti nuorison keskuudessa". Tutkimuksensa tuloksia kapteeni Valtanen oli saanut kunnian esitellä syksyllä 1954 Sotakorkeakoulun 30-vuotisjuhlassa. Diplomityöhön sisältyi Suomen Gallup Oy:n tekemä mielipidekysely, mikä oli ainutlaatuista tuohon aikaan puolustusvoimissa. Tästä syystä työ myös säilyi pitkään yleisöltä ja siviilitutkijoilta salassa ainoastaan puolustusvoimien virkakäytössä. Työ sai tukea ja palkintostipendejä eräiltä säätiöiltä sekä Upseeriliitolta ja Reserviupseeriliitolta. Tutkimuksella oli huomattava vaikutus Valtasen myöhempään toimintaan. 50 vuotta myöhemmin osa Valtasen käyttämistä kysymyksistä toistettiin TNS Gallupin tekemässä kyselyssä. Valtasen työn näköispainos julkaistiin samassa yhteydessä uuden kyselyn tulosten kanssa Maanpuolustuskorkeakoulun Johtamisen laitoksen julkaisusarjassa. Julkaisussa on myös professori Antti Eskolan arviointi Valtasen tutkimuksesta.


title: Jaakko Valtanen

text: Jaakko Valtanen sai Suomalaisuuden liiton kunniajäsenyyden vuonna 1986. Suomen Reserviupseeriliitto kutsui Valtasen kunniajäsenekseen vuonna 2016.


title: Luettelo Intian suurimmista metropolialueista

text: Luettelo Intian 50 suurimmasta metropolialueesta asukasluvun mukaan vuonna 2007. Alla olevien metropolialueiden yhdistetty asukasluku on noin kymmenesosa koko Intian asukasluvusta.


title: Viipurin Urheilijat

text: Viipurin Urheilijat (VU) on vuonna 1918 perustettu yleisurheiluseura. Seura perustettiin Viipuriin, ja nykyisin se toimii Helsingissä.


title: Viipurin Urheilijat

text: Seura perustettiin 10. heinäkuuta 1918 Viipurissa, ja sen lajeina olivat yleisurheilu ja hiihto. Pian perustamisen jälkeen seurasta tuli parhaita ja suurimpia yleisurheiluseuroja. Talvi- ja jatkosodan aikana seuran toiminta oli vähäinen ja sijoittui lähinnä Helsinkiin. Vuonna 1945 seuran toimintaa päätettiin siirtää Helsinkiin. Seura voitti Kalevan maljan viisi kertaa peräkkäin vuosina 1971–1975, ja kaksi mestaruutta lisää tuli vuosina 1983 ja 1988.


title: Heikki Karppanen

text: Heikki Olavi Karppanen (s. 9. lokakuuta 1944 Kitee) on lääketieteen ja kirurgian tohtori, farmakologian emeritusprofessori Helsingin yliopiston biolääketieteen laitoksella.


title: Heikki Karppanen

text:
Karppasen tutkimusalueita on ollut mm. kokeellinen verenpaineentutkimus ja hän onkin luettavissa verenpainetaudin huippuasiantuntijoihin.
Hän on tehnyt uransa aikana useita kaupallistettuja keksintöjä, joista merkittävimpinä 1980-luvulla maailman ensimmäisen mineraalisuola Pansuolan, sekä 1990-luvun puolivälissä kolesterolia ja verenpainetta alentavan ravintolisä MultiBenen.


title: Heikki Karppanen

text:
Karppanen nimettiin farmakologian apulaisprofessorin virkaan vuonna 1980. Vuodesta 1998 lähtien se muuttui professorin viraksi.
Hän jäi eläkkeelle professorin virasta vuoden 2007 lopussa.


title: Äänijänne

text: Äänijänne on parillinen elin, joka yhdistää kummankin kurkunpään kannuruston kilpirustoon. Äänijännettä, siihen liittyvää lihasta ja edellisten limakalvoa kutsutaan yhteisnimellä äänihuuleksi. Se ei ole jänne sanan varsinaisessa merkityksessä.


title: Meerut

text: Meerut (, ) on kaupunki Uttar Pradeshin osavaltiossa Intiassa. Meerut sijaitsee noin 70 kilometriä koilliseen maan pääkaupungista New Delhistä. Kaupungissa asui 1 309 023 ihmistä vuonna 2011 väestönlaskennan mukaan.


title: Meerut

text: Kaupunki on maan- ja rautateiden risteyspaikka. Sen elinkeinoihin kuuluu elintarvikkeiden kauppaa ja jatkojalostusta sekä muuta pienteollisuutta. Siellä on myös yliopisto ja armeijan varuskunta. Sepoykapina alkoi Meerutista.


title: Perihelin argumentti

text: Perihelin argumentti formula_1 on taivaanmekaniikassa kappaleen radan asentoa kuvaava suure. Se ilmoittaa kappaleen periapsidipisteen ja nousevan solmun välisen kulman asteina. Perihelin argumentti mitataan vastapäivään "ratatasoa pitkin". Itse perihelin argumenttia käytetään rataelementtinä suhteellisen harvoin. Sen sijaan käytetään usein hieman tästä eroavaa perihelin pituutta ja lähdekirjallisuutta tutkiessa onkin syytä aina varmistaa kummasta kulmasta on kyse. Jos kappaleen rata on ympyrä tai jos radan kaltevuus on nolla, perihelin argumenttiä ei voida määritellä.


title: Perihelin argumentti

text: Aurinkoon viittaavan perihelin sijasta olisi yleisessä tapauksessa oikeampaa puhua "periapsiksen argumentista", mutta suomen kielessä termi on jokseenkin vakiintunut.


title: Kenttätykistöpatteriston määrävahvuus (talvisota)

text: Kenttätykistöpatteriston määrävahvuus talvisodan aikana oli riippuvainen lähinnä siitä millainen tykkikalusto patteristolla oli käytettävissään.


text: Pääsääntöisesti pyrittiin siihen, että kaksi alayksikköä (eli patteria, joka vastasi lähinnä jalkaväen komppaniaa) olisi varustettu kanuuna-kalustolla (yleensä 76,2 mm) ja yksi alayksikkö haupitsi-kalustolla (yleensä 122 mm).


text: Patteristo vastasi lähinnä jalkaväkipataljoonaa määrävahvuuksiltaan.


text: Aivan kaikkien patteristojen osalta kyseiseen kalustotavoitteeseen ei päästy. Muun kaluston osalta ongelmana oli myös kaluston riittävyys, jota puolustusvoimilla ei ollut kylliksi.


text: Määrävahvuuteen kuului:Kenttätykistöpatteristo oli organisoitu siten, että siihen kuuluivat muun muassa:Numerointi perustui samaan menetelmään kuin jalkaväessä. Esimerkiksi KTR 13:n ensimmäisen patteriston toinen patteri numeroitiin 2.(/I)/KTR 13 ja KTR:n kolmannen patteriston ensimmäinen patteri numeroitiin 9.(/III)/KTR 13.


title: Bhubaneswar

text: Bhubaneswar ( ) on Odishan osavaltion pääkaupunki Intiassa. Kaupungilla on pitkä historia, se oli jo antiikin ajalla Kalingan valtakunnan pääkaupunki. Bhubaneswarista tuli Orissan osavaltion pääkaupunki 1948, vuosi Intian itsenäistymisen jälkeen. Kaupungissa asui 648 032 ihmistä vuoden 2001 väestönlaskennan mukaan.


title: Bhubaneswar

text: Vuonna 2013 Trooppinen sykloni Phailin aiheutti laajoja tuhoja, ja Bhubaneswarissa satoi 130 mm vuorokaudessa.


title: Bhubaneswar

text: Biju Patnaikin lentoasema kaupungin lähellä on osavaltion tärkein lentoasema. Usealla intialaisella lentoyhtiöllä on säännöllisiä maan sisäisiä reittilentoja asemalta.


title: Oscar Parland

text: Oscar Percival Parland (20. huhtikuuta 1912 Kiova, Venäjän keisarikunta – 27. syyskuuta 1997 Helsinki) oli suomenruotsalainen lääkäri, kirjailija ja kääntäjä. Hän oli myös Liettuassa 1930 kuolleen kirjailijan Henry Parlandin sekä Ruotsissa vuodesta 1948 asuneen Ralf Parlandin veli.


title: Oscar Parland

text: Kiovassa syntyneellä Parlandilla ei kertomansa mukaan ollut mitään muistoja ensimmäisistä vuosistaan Ukrainassa. Hän puhui tuolloin venäjää lastenhoitajansa kanssa ja saksaa äitinsä ja isoäitinsä kanssa. Myöhemmin hän pääsi kosketuksiin myös suomen kielen kanssa. Kirjallisen kielensä, ruotsin, hän oppi perheen muutettua Kiloon ja aloitettuaan koulunkäynnin Kauniaisten yhteiskoulussa.


title: Oscar Parland

text: Päästyään ylioppilaaksi vuonna 1930 Parland opiskeli lääketiedettä. Hän erikoistui hermo- ja mielisairauksiin. Hän oli kiinnostunut kuvataideterapiasta ja psykoanalyysista. Vuodesta 1960 vuoteen 1975 hän työskenteli Nikkilän mielisairaalan ylilääkärinä.


title: Oscar Parland

text: Kirjailijana hän esiintyi ensi kerran vuonna 1945 psykologisen teoksensa "Förvandlingar" ("Muuttumisia") myötä. Hänet tunnetaan parhaiten teoksestaan "Den förtrollade vägen" ("Lumottu tie"), josta Åke Lindman ohjasi pidetyn TV-elokuvan vuonna 1986. Myös teos "Tjurens år" ("Härän vuosi") on tunnettu ja tehty Lindmanin ohjaamana samannimiseksi tv-elokuvaksi 1989. Kumpikin kirjoista kuvaa elämää Karjalankannaksella ennen ensimmäistä maailmansotaa ja sen aikana.


title: Oscar Parland

text: Parlandin erityisharrastuksia olivat musiikki ja eläintiede.


title: Oscar Parland

text: Oscar Parlandin puoliso vuodesta 1941 oli Heidi Parland (1902–1990), Nino Runebergin tytär, joka oli ollut aikaisemmin naimisissa Rabbe Enckellin kanssa. Heille syntyi kaksi lasta: poika Oliver Parland on psykoanalyytikko, ja tytär Nina Sandelin on kirjastonhoitaja. Oliver Parland on toimittanut isänsä jälkeenjääneitä käsikirjoituksia julkaistavaksi (mm. romaanin "Peilipoika").


title: Mahmood Mamdani

text: Mahmood Mamdani (s. 1947, Kampala, Uganda) on Columbian yliopiston professori ja Afrikan tutkimuksen johtaja. Hän on varttunut Ugandassa ja erikoistunut Afrikan tutkimiseen ja islamilaiseen maailmaan. Hänet tunnetaan sodanvastustajana ja hän on kirjoittanut väitetystä islamilaisen maailman ja lännen yhteentörmäyksestä. Mamdani analysoi aihetta tarkasti kirjassaan "Kylmä sota ja terrorin juuret" (engl. "Good muslim, Bad muslim. America, the Cold War , and the roots of terror"). Kirjassa Mamdani kyseenalaistaa väitetyn kulttuurien yhteentörmäyksen ja muistuttaa, että monet tämän päivän terroristiryhmistä olivat kylmän sodan aikaan Yhdysvaltain liittolaisia nationalistisia hallituksia vastaan, joita Yhdysvallat väitti Neuvostoliiton liittolaisiksi. Mamdani on myös kirjoittanut kirjan Ruandan kansanmurhasta, kirjan nimi on "When Victims Become Killers".


title: QuteCom

text: QuteCom (aiemmin WengoPhone) on vapaa ja ilmainen QuteCom-nimisen open source -yhteisön kehittämä ohjelma ranskalaisesta Wengo VoIP -pikaviestintäohjelmasta Windows-, Linux- ja Mac OS -käyttöjärjestelmiin. QuteComin ominaisuuksia ovat äänipuhelu, videoneuvottelu, tekstiviestin lähetys, chat ja läsnäolo. QuteCom mahdollistaa maksuttoman ääni- tai videopuhelun tietokoneelta toiseen SIP-yhteensopivaan VoIP-ohjelmaan. Sillä voi siis soittaa äänipuheluita lankapuhelimiin ja matkapuhelimiin sekä lähettää tekstiviestejä ja olla videoneuvotteluissa. Yhtäkään näistä ominaisuuksista ei ole sidottu yksittäiseen SIP-palveluntarjoajaan ja sitä voidaan käyttää minkä tahansa markkinoilla olevan palveluntarjoajan kanssa toisin kuin suljetun tekniikan järjestelmissä kuten Skype ja muut vastaavat. SIP-yhteensopivia palveluja ovat muun muassa Microsoftin Messenger, Yahoon Messenger, AOL Messenger, Google Talk, ICQ ja Jabber.


title: QuteCom

text: QuteComin kehistys alkoi syyskuussa 2004. Ensimmäinen julkistettu versio oli 0.949.


title: QuteCom

text: Tammikuussa 2008 alkuperäinen kehittäjä Wengo siirsi projektin sponsoroinnin MBDSYS-yritykselle, jonka myötä nimeksi vaihtui "QuteCom". Siirron taustalla oli Wengon keskittyminen muihin liiketoiminta-alueisiin.


title: QuteCom

text: PC-koneelta toiselle PC-koneelle -puhelut ovat Hifi-laatua ja käyttävät useita koodekkeja kuten ILBC, AMR-WB, PCMA, PCMU, AMR ja GSM. On mahdollista aloittaa keskustelu toisten saman ohjelman tai minkä tahansa muun SIP-protokollaa tukevan ohjelman (kuten Gizmo) käyttäjän kanssa. QuteCom mahdollistaa videoneuvottelut ffmpeg-ohjelman kautta.


title: QuteCom

text: QuteCom käyttää lankaliittymäpuheluihin oletuksena ranskalaista Wengoa, joka on pääsponsorina OpenWengo-projektille. QuteComilla on kuitenkin mahdollista käyttää muita SIP-palveluntarjoajia kuten VoIPBusteria. Tämä mahdollisuus on käyttäjälle lisäetu. Hän voi käyttää kulloinkin sitä SIP-operaattoria, joka on hänen puhelulleen edullisin.


title: QuteCom

text: Protokollana käytetään standardia SIP-tekniikkaa.


title: QuteCom

text: QuteComin käyttöliittymä on hyvin samantapainen muiden VoIP-ohjelmien kanssa kuten Gizmo ja Skype. Käyttöliittymän pääsivulta voi siirtyä välilehtien kautta puhelinluetteloon, soittolokiin ja myös SIP-tunnuksen hallintaan. Teknisesti se on ohjelmoitu QT/C++:lla.


title: Asymptootti

text: Asymptootti on suora tai käyrä "A", jota toinen käyrä "B" lähestyy äärettömyydessä. Kun "B":tä kuljetaan eteenpäin rajatta, etäisyys "A":n ja "B":n välillä kutistuu kohti nollaa. On myös mahdollista, että käyrä leikkaa asymptoottiaan, jopa äärettömän monta kertaa.


title: Asymptootti

text: Asymptootit määritellään raja-arvon avulla:


title: Asymptootti

text:
Olkoon "f" funktio. Tällöin suora "y"="a" on "f":n vaakasuora asymptootti, jos
Intuitiivisesti tämä tarkoittaa sitä, että itseisarvoltaan suurilla "x":n arvoilla "f"("x") on suunnilleen yhtä suuri kuin "a" ja approksimaatio tarkentuu, kun "x" kasvaa tai pienenee. Siten äärettömyydessä (tai miinus äärettömyydessä) käyrä lähestyy suoraa.


title: Asymptootti

text:
Huomaa, että jos
on funktion "f" kuvaajalla kaksi vaakasuoraa asymptoottia: "y"="a" ja "y"="b". Esimerkiksi arkustangentti käyttäytyy tällä tavoin.


title: Asymptootti

text: Suora "x"="a" on funktion "f" pystysuora asymptootti, jos jompikumpi seuraavista ehdoista on voimassa:


title: Asymptootti

text: Intuitiivisesti jos "x"="a" on "f":n asymptootti, voidaan ajatella, että kun "x" lähestyy "a":ta jommaltakummalta puolelta, "f"("x") kasvaa tai vähenee rajatta.


title: Asymptootti

text: Esimerkki asymptootista löytyy funktion "f"("x")=1/"x" kuvaajasta, jonka asymptootteina ovat koordinaattiakselit "x" = 0 ja "y" = 0.


title: Asymptootti

text: Huomaa, että "f"("x"):n ei tarvitse olla määritelty "a":ssa. Funktion arvolla pisteessä "x"="a" ei ole asymptootin käyttäytymiseen vaikutusta. Tarkastellaan esimerkiksi funktiota


title: Asymptootti

text: Kun formula_6, "f"("x"):llä on pystysuora asymptootti 0:ssa, vaikka formula_7.


title: Asymptootti

text:
Funktion asymptoottien ei tarvitse olla "x"- tai "y"-akselin suuntaisia. Esimerkiksi funktion
"f"("x")="x" +1/"x"
asymptootteina ovat "y"-akseli ja suora "y" = "x".


title: Asymptootti

text: Jos "y" = "m" "x" + "b" on mikä tahansa ei-pystysuora suora, on funktiolla "f"("x") tämä suora asymptoottina, jos ja vain jos


title: Asymptootti

text: Funktio "f"("x") sanotaan lähestyvän asymptoottisesti funktiota "g"("x"), kun "x" → ∞. Tällä voidaan tarkoittaa seuraavia asioita:


title: Long-Term Capital Management

text: Long-Term Capital Management oli John Meriwetherin 1994 perustama yhdysvaltalainen hedge-rahasto.


title: Long-Term Capital Management

text: Yhtiön hallitukseen kuuluivat myös taloustieteen Nobelin palkinnon voittajat Myron Scholes ja Robert C. Merton. Rahasto oli aluksi kannattava, mutta se kaatui 1998 menetettyään neljässä kuukaudessa 4,6 miljardia Yhdysvaltain dollaria.


title: Hämeen lennosto

text: Hämeen Lennosto (lyh. HämLsto) perustettiin 1. tammikuuta 1957 nimeämällä Tikkakoskella toiminut 1. lennosto uudelleen. Joukko-osasto siirrettiin Rovaniemelle 16. elokuuta 1973 Pohjois-Suomen ilmatilan koskemattomuuden valvonnan ja vartioinnin tehostamiseksi.


title: Hämeen lennosto

text: Lennoston komentajana toimi mm. eversti Aimo Huhtala (s. 1920, k. 1994) vv. 1963 - 1969.


title: Hämeen lennosto

text: Esikuntapäällikkönä toimi vuosina 1969-1971 everstiluutnantti Jaakko Moilanen (s. 1931).


title: Hämeen lennosto

text: Hämeen Lennoston nimi muutettiin 6. joulukuuta 1974 Lapin Lennostoksi.


title: Hämeen lennosto

text: Lennoston lentävä joukkoyksikkö eli laivue oli HämHävLLv 21.


title: Hämeen lennosto

text: 1. lennoston edeltäjä oli Lentorykmentti 4.


title: Indeksirahasto

text: Indeksirahasto on sijoitusrahasto, joka sijoittaa rahansa vertailuindeksin mukaiseen osakekoriin. Indeksirahasto ei ota näkemystä osakevalintoihin, vaan ostaa osakkeita samalla painolla kuin ne ovat indeksissä. Indeksin painot ja siihen kuuluvat osakkeet tarkistetaan muutaman kerran vuodessa. Tällöin indeksirahasto muuttaa tarvittaessa painotuksia indeksin koostumusta vastaavaksi. Passiivisen hallinnoinnin takia indeksirahasto on kuluiltaan aktiivista rahastoa edullisempi, sitä saatetaan siksi kutsua myös passiivirahastoksi. Pitkäaikaissäästäjän kannalta pienet kulut ovat erittäin tärkeitä, sillä kulut ovat suoraan pois tuotosta. Indeksirahastojen hallinnointipalkkiot ovat noin 0,5 %:n luokkaa ja merkintäpalkkio ilmainen tai prosentin osia. Vastaavien aktiivisten osakerahastojen merkintä- ja lunastuspalkkiot vaihtelevat paljon. Hallinnointipalkkio on niissä yleensä 1,4-2,0 %:n välillä.


title: Indeksirahasto

text: Indeksirahastojen idean keksi yhdysvaltalainen John C. Bogle, joka perusti vuonna 1975 niitä tarjonneen ja maailman suurimmaksi kasvaneen Vanguard-sijoitusrahastoyhtiön.


title: Indeksirahasto

text: Indeksirahastot ovat hyvin samankaltaisia kuin indeksiosuusrahastot eli ETF:t. Muutamia eroja kuitenkin löytyy:Indeksisijoittamisen etuja:Indeksirahastoja on tarjolla vähemmän kuin aktiivisesti sijoittavia, ja jotkut niistä eivät sovi piensijoittajille liian suuren minimisijoituksen vuoksi. Joihinkin instituutioille suunnattuihin indeksirahastoihin minimimerkintä on jopa 1 000 000 euroa. Piensijoittajille sopivia indeksirahastoja on jo myös tarjolla usealta rahastoyhtiöltä Suomessa.


title: Indeksirahasto

text: Rahastoa, jota markkinoidaan aktiivisena rahastona mutta käytännössä hoidetaan kuin indeksirahastoa, kutsutaan piiloindeksirahastoksi. Aktiivisilla rahastoilla on tyypillisesti huomattavasti suuremmat niin kutsutut hallinnointikulut kuin indeksirahastoilla eli niiden hinta asiakkaalle on kalliimpi. Mikäli asiakkaalle myydään rahasto aktiivisena, mutta se onkin käytännössä passiivinen, voidaan katsoa kyseessä olevan huijaus.


title: Damien Rice

text: Damien Rice (s. 7. joulukuuta 1973 Kildare, Irlanti) on irlantilainen muusikko. Hänet tunnetaan intiimeistä folkhenkisistä sävellyksistään.


title: Damien Rice

text: Rice yhdistelee musiikissaan folk- ja rock-elementtejä. Intensiivisestä esiintymisestään tunnettu Rice on saanut maineen vaikeana esiintyjänä, joka vaatii yleisöltään ehdotonta hiljaisuutta ja saattaa pyytää kovaäänisimpiä kuulijoitaan jopa poistumaan konsertista kesken kappaleensa.


title: Damien Rice

text: Ricen yhtyeen nykyiseen kokoonpanoon kuuluvat Ricen lisäksi Vyvienne Long (sello), Tom Osander (rummut) ja Shane Fitzsimons (basso). Aiemmin mukana oli myös laulaja Lisa Hannigan, joka kuitenkin jätti Ricen yhtyeen ja luo nykyään uraa sooloartistina.


title: Damien Rice

text: Rice oli rockyhtye Juniperin solisti vuosina 1991–1998. Yhtye julkaisi kaksi EP:tä, "The J Plane" vuonna 1994 ja "Manna" vuonna 1995 sekä kokoelma-albumin "Natural Born Elvis" vuonna 1998. Rice kyllästyi kuitenkin Polygram-yhtiön kaupalliseen painostukseen ja lähti yhtyeestä omille teilleen.


title: Damien Rice

text: Rice muutti Italiaan, kierteli Eurooppaa katusoittajana ja palasi Dubliniin vuotta myöhemmin. Hän otti yhteyttä musiikkibisneksessä työskentelevään serkkuunsa David Arnoldiin ja äänitti tämän avulla menestyksekkään debyyttilevynsä "O:n", joka julkaistiin vuonna 2002. Toista levyään "9" hän työsti kolme vuotta.


title: Damien Rice

text: Ricen musiikkia on käytetty myös lukuisissa televisiosarjoissa, kuten "Lost", "House" ja "Alias", sekä Mike Nicholsin elokuvassa "Iholla" (2004).


title: FTSE 100

text: FTSE 100 -indeksi (lausutaan 'footsie' /ˈfʊtsiː/) on Lontoon pörssin käytetyin osakeindeksi. Indeksi koostuu sadasta markkina-arvoltaan suurimmasta Lontoon pörssissä listatusta yhtiöstä.


title: FTSE 100

text: 22. kesäkuuta 2015 tehtyjen muutosten jälkeen indeksi koostuu seuraavista yrityksistä:


title: Paprikat

text: Paprikat ("Capsicum") on Amerikan mantereelta kotoisin oleva koisokasvien heimoon kuuluva kasvisuku. Sukuun kuuluu noin 30 lajia, joista viisi viljeltyä ovat ruokapaprika ("Capsicum annuum"), havannapaprika ("Capsicum chinense"), "C. baccatum", "C. frutescens", ja "C. pubescens". Lajikkeita taas on tuhansia. Ravinnoksi tai mausteeksi käytetään kasvin hedelmiä, jotka kasvitieteellisesti ovat marjoja.


title: Paprikat

text: Suurin osa paprikoihin ("Capsicum") kuuluvista lajeista ja lajikkeista sisältää kapsaisiini-nimistä rasvaliukoista kemikaalia, joka aiheuttaa voimakkaan polttavan tunteen tottumattoman syöjän suussa. Tämä reaktio on monista nisäkkäistä epämiellyttävä, mutta lintuihin kapsaisiini ei kuitenkaan vaikuta. Kapsaisiinin eritys suojaa hedelmiä nisäkkäiltä, mutta kirkkaat värit houkuttelevat lintuja levittämään siemeniä.


title: Paprikat

text: Viljellyin paprikalaji on Meksikosta peräisin oleva paprika ("Capsicum annuum"). Se on hyvin muunteleva laji, josta on olemassa sekä mietoja, vihanneksina käytettäviä, että tulisina mausteina käytettäviä lajikkeita. Lajiin kuuluu muun muassa vihanneksena käytettävä ruokapaprika ja maustepaprikat jalapeño ja cayenne.


title: Paprikat

text: Chili on niiden paprikoiden yleinen nimitys, joiden kapsaisiinipitoisuus on niin suuri, että niitä voidaan hyödyntää mausteina eri ruoissa. Myös monet chililajikkeet kuuluvat "Capsicum annuum" -lajiin, mutta esimerkiksi tabasco valmistetaan samaan sukuun kuuluvasta "Capsicum frutescens" -lajista.


title: Paprikat

text: Viisi yleisimmin viljeltyä lajia:Villit paprikalajit:


title: Termoluminesenssi

text: Termoluminesenssillä tarkoitetaan hitaasti laukeavaa luminesenssiä, jossa elektronien viritystila puretaan lämmittämällä ainetta, jolloin vapautuu energiaa (fotoneja). Vapautuvan energian määrä on verrannollinen säteilyn määrään, jonka aine on saanut. Tätä ominaisuutta käytetään hyväksi termoluminesenssiajoituksessa, joka perustuu kiteisten mineraalien saaman säteilyannoksen mittaamiseen kuumentamalla niitä. Kuumennettaessa ainetta se emittoi heikkoa valoa, joka on luminesenssia. Termoluminesenssiajoituksella saadaan selville, milloin ainetta on viimeksi kuumennettu.


title: Termoluminesenssi

text: Säteilyä absorboineet aineet voivat emittoida valoa eri tavoilla. Niitä ovat fluoresenssi ja fosforenssi. Fluoresenssi määritellään loiste-ilmiöksi. Siinä aineessa olevat viritystilat laukeavat spontaanisti. Viritettäessä elektroneja säteilyn avulla korkeammille viritystiloille valoa emittoituu formula_1 sekunnissa säteilyn absorboitumisesta. Eli valoa nähdään vain kun ainetta säteilytetään. Fosforenssin tuottamaa valoa voidaan tarkastella myös säteilyttämisen jälkeen. Fosforenssissa ionisoiva säteily aiheuttaa elektronien siirtymisen metastabiileille energiatiloille, loukkuihin, joista ne eivät palaudu perustilaan, koska tämä on valintasääntöjen mukaan täysin tai osittain kiellettyä. Kun tunnetaan metastabiilia tilaa korkeampi viritystila, voidaan elektroni saada keinotekoisesti nousemaan tällaiselle korkeammalle viritystilalle, jolta se palaa spontaanisti perustilaansa ja emittoi fotonin. Tällöin systeemiin täytyy tuoda energiaa. Termoluminesenssissa tämä energia tuodaan juuri lämmittämällä ainetta vähintään formula_2:een . Fosforenssia sanotaan termoluminesenssiksi juuri sen takia, että lämpötilan nousu saa metastabiilit tilat tyhjenemään nopeasti. Termoloiste on lämpöstimuloitua valon emissiota säteilylähteen poiston jälkeen. Systeemi saadaan tuottamaan jatkuvaa valoemissiota (fosforenssia) lämmittämällä systeemiä pidempään. Emissio jatkuu vähentyvällä intensiteetillä kunnes metastabiileilla tiloilla ei ole enää varauksia. Jos loukkutilan elektronienergia on formula_3, on elektronien irroittumisvauhti:


Termoluminesenssi


title: Termoluminesenssi

text: missä formula_5:n tyypillinen kokeellinen arvo on formula_1 1/s. Jos ainetta, jossa on loukkuihin tarttuneita elektroneja, lämmitetään sopivalla vakionopeudella, ja mitataan luminesenssin intensiteettiä lämpötilan funktiona, saadaan aineelle ns. hohtokäyrä (eng. glow curve), jossa intensiteettihuiput sijaitsevat kohdilla, missä kT on formula_7:n luokkaa . Hohtokäyriä on nähtävissä esimerkiksi Louis Reyn julkaisussa .


title: Termoluminesenssi

text: Kun termoluminesenssi on lämmittämisen johdosta laskenut nollaan, voidaan näyte tehdä uudelleen termoluminoivaksi altistamalla se yhdelle monista mahdollisista energialähteistä kuten: röntgen- tai gammasäteilylle, elektronisuihkulle, nukleoneille, ultraviolettivalolle ja joissain tapauksissa jopa lyhytaaltoiselle näkyvälle valolle (violetti ja sininen).


title: Liputta matkustaminen

text: Liputta matkustaminen (”pummilla matkustaminen” tai "pommilla matkustaminen") on matkustamista maksullisessa (yleensä julkisessa) kulkuvälineessä maksamatta matkasta.


title: Liputta matkustaminen

text: Suomessa liputta matkustajat käyttävät usein junaa, metroa tai raitiovaunua, koska näissä kulkuvälineissä ei tarvitse näyttää lippua kuljettajalle. Lipuntarkastaja voi määrätä ilman voimassa olevaa lippua matkustavalle tarkastusmaksun. Pääkaupunkiseudulla maksu on 80 euroa, johon se nousi 1.2.2007. Linja-autoissa liputta matkustaminen on harvinaisempaa, koska kuljettaja voi tarkastaa matkalipun sisään astuttaessa. Linja-autoissa on kuitenkin helposti mahdollista matkustaa kauemmas, kuin mihin ostettu lippu oikeuttaa.


title: Liputta matkustaminen

text:
Liputta matkustaminen tuo julkisille liikennevälineille vilkkaimmilla seuduilla huomattavia tappioita. Esimerkiksi HKL on arvioinut, että saamatta jääneillä lipputuloilla voitaisiin kattaa runsaan kymmenen prosentin alennus kuukausilipun hintaan.
Vilkkaassa joukkoliikenteessä maksutapahtuman pitäisi olla mahdollisimman joustava ja nopea, mutta tämä tuo mahdolliseksi jättää helposti maksu suorittamatta. Koska tarkastajien tai muun valvonnan lisääminen on kallista, on tarkastusmaksun korottaminen usein helpompi vaihtoehto lipputulojen lisäämiseksi.


title: Liputta matkustaminen

text: Suomessa liputta matkustamisen seuraamuksia on haluttu kiristää sen yleisyyden vuoksi. Syyskuussa 2006 tarkastusmaksut tehtiin mahdolliseksi koko maan linja-autoliikenteessä sekä tarkastusmaksun enimmäismäärä nostettiin 88 euroon. Tarkastusmaksuista määrää liikenne- ja viestintäministeriö.


title: Westend ICT

text: Westend ICT Oyj (ent. TJ Group Oyj) oli suomalainen pörssilistattu IT-alan yhtiö. Innofactor Oy teki käänteisen listautumisen Helsingin pörssiin hankkimalla Westend ICT Oyj:n vuoden 2010 lopulla, minkä seurauksena nimi muutettiin Innofactor Oyj:ksi.


title: Westend ICT

text: Westend ICT:n ydinliiketoimintaa olivat sähköinen asiakirja- ja liiketoimintaprosessien hallinta sekä asiakaskohtaiset integraatio-, CRM- ja muut järjestelmäratkaisut. Yhtiö tunnetaan erityisesti it-kuplan keskellä vuonna 2000 tapahtuneeseen pörssilistautumiseen liittyvistä epäselvyyksistä.


title: Westend ICT

text:
Vuonna 1987 perustettu TJ Group oli internetalan konkari ja yksi vuosituhannen vaihteen IT-kuplan suomalaisista yrityksistä. Maaliskuussa 1999 Helsingin pörssin NM-listalle listautunut yritys herätti sijoittajien suunnattoman kiinnostuksen ja parhaimmillaan yhtiön osakekurssi kävi yli 20 eurossa, mutta keväällä 2000 annetun tulosvaroituksen jälkeen se romahti. Marraskuussa 2008 Westend ICT:n markkina-arvo oli enää vajaat 4 miljoonaa euroa, kun se arvokkaimmillaan oli ollut Alma Median ja Finnairin yhteisarvoa korkeampi.
Yhtiön toimitusjohtaja oli helmikuuhun 2001 sen toinen pääomistaja Jyrki Salminen. Häntä seurasi Mikko Setälä, jonka osaksi tuli firman saneeraus. Setälän jälkeen toimitusjohtajaksi tuli Anneli Koivunen, joka toimi tehtävässä 2005 saakka. Hannu Jokela nimitettiin toimitusjohtajaksi Koivusen jälkeen ja hänen tehtäväkseen tuli luotsata yhtiö hengissä läpi käynnistyneestä oikeusprosessista.


title: Westend ICT

text: Vuonna 2005 valtionsyyttäjä nosti syytteen vuoden 2000 osakeantia ja -myyntiä sekä näiden jälkeistä tiedottamista koskevista tiedottamisrikosepäilyistä. Syytettyinä ovat olleet muun muassa yhtiön silloiset hallituksen jäsenet ja yhtiön talousjohtaja sekä osakeannin järjestänyt Evli Pankki. Käräjäoikeus vapautti kaikki syytetyt, mutta 5. heinäkuuta 2007 Helsingin hovioikeus tuomitsi TJ Groupin pääomistajat Tuomo Tilmanin ja Jyrki Salmisen kahden vuoden ehdolliseen vankeuteen tiedottamisrikoksista ja törkeästä sisäpiiritiedon väärinkäytöstä. Kumpikin tuomittiin myös menettämään noin kahdeksan miljoonaa euroa rikoshyötyä.


title: Westend ICT

text: Korkein oikeus tuomitsi 15. tammikuuta 2009 Jyrki Salmisen ja Tuomo Tilmanin kahden vuoden neljän kuukauden ehdottomaan vankeuteen. Samalla oikeus korotti Westend ICT:n maksaman yhteisösakon 100 000 euroksi.


title: Veikko Lesonen

text: Veikko Juhani Lesonen (s. 1957 Keminmaa) on suomalainen Oulunsalossa asuva teollisuusneuvos, suursijoittaja ja liikemies.


title: Veikko Lesonen

text: Keminmaalaislähtöinen Lesonen tunnetaan Nokian imussa kasvaneen tuotantoautomaatioita valmistaneen Jot Automationin perustajana. Hän luopui kansainväliseksi suuryhtiöksi kasvaneen Jot Automationin omistuksesta vuonna 2000 ansaiten 200 miljoonaa euroa ja oli kahtena vuonna perättäin Suomen suurituloisin henkilö. Nykyään Lesonen on ympäristöteknologiayritys Proventia Groupin pääomistaja sijoitusyhtiönsä Head Invest Oy:n kautta. Se valmistaa muun muassa elektroniikan kierrätyslaitteita ja pakokaasukatalysaattoreita. Lesonen on myös sijoitusyhtiö Head Asset Managementin taustalla.


title: Veikko Lesonen

text: Veikko Lesonen on osakkaana lukuisissa eri yrityksissä.


title: Veikko Lesonen

text: Lesonen omistaa arvokiinteistöjä muun muassa Suomessa ja Espanjan Marbellassa, jossa hän asuu perheineen osan vuotta. Suomalaiskiinteistöistä merkittävimpiä omistuksia ovat Ruokolahden Rantalinna ja Oulun Uusi Seurahuone, ns. Petrellin palatsi.


title: Veikko Lesonen

text: Lesosen suku siirtyi Suomeen Vienan Karjalasta heimosotien aikana. Veikko Lesosella on kiinteät yhteydet sukuunsa Vienaan ja hän omistaa talon Lesosen suvun "kantakylässä" Venehjärvellä.


title: Veikko Lesonen

text: Joni Skiftesvikin kirjoittama Veikko Lesosen elämäkertakirja "Kyllä Veikko voi" ilmestyi WSOY:n kustantamana syksyllä 2007.


title: Veikko Lesonen

text: 4. toukokuuta 2011 ilmoitettiin, että Lesosen perheen omistama Head Invest-yhtiö on ostanut JOT Automationin takaisin Rohwedder Groupilta.


title: Veikko Lesonen

text: Harrastuksikseen Veikko Lesonen ilmoittaa veteraanityön, valokuvauksen ja liikunnan. Helsingin Sanomien mukaan hän on myös vapaamuurari.


title: Bombardier Canadair Regional Jet

text: Bombardier Canadair Regional Jet on kanadalaisen Bombardierin valmistama alueellisille lennoille tarkoitettu lentokone. Konetyyppi perustuu Canadair Challenger liikelentokoneeseen. Suunnittelutyöt alkoivat 1987 ja ensilento lennettiin toukokuussa 1991. Versiosta riippuen, koneeseen mahtuu 44-100 matkustajaa.


title: Me Naiset

text: Me Naiset on Sanoma Media Finlandin julkaisema, joka torstai ilmestyvä naistenlehti ja verkkosivusto. Lehden päätoimittaja on syksystä 2016 saakka ollut Iina Artima-Kyrki.


title: Me Naiset

text: Lukijoita "Me Naisilla" tutkimuskaudella syksy 2016 – kevät 2017 oli 261 000, ja kokonaistavoittavuudeltaan (verkkosivut ym. mukaan lukien) se tavoittaa 505 000 henkilöä viikottain.


title: Me Naiset

text: "Me Naiset" alkoi ilmestyä vuonna 1952 tunnuslauseenaan "nykyaikaisen naisen nykyaikainen lukemisto". Vuonna 1957 Sanoma Osakeyhtiö osti sen julkaisuoikeudet. Vasta 1960-luvulla lehden konsepti vakiintui, ja lehdestä tuli Suomen ensimmäinen naisten viikkolehti. "Eevan" ja "Kotilieden" lukijoita nuoremmalle yleisölle suunnatun "Me Naisten" levikki alkoi nousta nopeasti.


title: Me Naiset

text: Vuodesta 1962 alkaen "Me Naiset" järjesti vuosittain ”mannekiinikilpailun” uusien mallien löytämiseksi Fordin mallitoimistoon New Yorkiin, jonka johtaja, äitinsä puolelta suomalaissukuinen Eileen Ford, oli Sanomien Aatos Erkon vaimon Janen tuttava. Ensimmäisessä kilpailussa voittajaksi valittiin Hellevi Keko, joka tekikin menestyksekkään malliuran 1960-luvun amerikkalaisissa aikakauslehdissä.


title: Me Naiset

text: 1960–1970-luvuilla sukupuoliasioiden osuus "Me Naisten" sisällöstä kasvoi ajan hengen mukaisesti, ja lehti oli yksi ensimmäisistä, jotka suhtautuivat myönteisesti aborttiin, ehkäisyyn ja naisen seksuaalisten oikeuksien ajamiseen. 1980-luvulla "Me Naiset" alkoi tuoda esiin myös muita poliittisia kysymyksiä ja esitellä naispoliitikkoja, kunnes 1990-luvun mittaan lehden linja keveni itsensä hemmottelua ja viihdejulkkisten haastatteluja kohti. 2000-luvun puolenvälin konseptiuudistuksessa lehteen tulivat mukaan muun muassa usein globaaleja ilmiöitä käsittelevät kuvareportaasit.


title: Sport

text: Sport on Sanoma-konserniin kuuluvan Sanoma Media Finlandin julkaisema naisten liikuntalehti. Sport aloitti erillisenä lehtenä 2002 ja ilmestyy nykyään kaksitoista kertaa vuodessa (10 lehteä). Aiemmin lehteä julkaistiin muutamia numeroita Me Naisten yhteydessä.


title: Sport

text: Lehden levikki on 47 164 (LT 2008), ja sillä on 119 000 lukijaa (KMT Lukija 2008).


title: Jim Bowie

text: James ”Jim” Bowie (10. huhtikuuta 1796 Kentucky – 6. maaliskuuta 1836) oli 1800-luvun alkupuolen Yhdysvaltain rajaseutujen pioneeri, kotitarvekeksijä ja sotilas. Hän osallistui Teksasin vallankumoukseen ja itsenäisyystaisteluihin. Hän kuoli tuberkuloosin vaivaamana Alamon taistelun yhteydessä 1836. Bowie tuli kuuluisaksi kantamastaan omalaatuisesta, itse suunnittelemastaan veitsestä, bowie-veitsestä. Kansantaruihin hän päätyi hurjan maineensa sekä taistelutahdon nostamiskykynsä ansiosta.


title: Jim Bowie

text: Bowie syntyi 10. huhtikuuta 1796 Kentuckyssa, Rezin sr Bowien ja Elve Jonesin kolmilapsiseen perheeseen. Kerrotaan, että jo syntymää seuraavana päivänä koko perhe muutti nykyiseen Tennesseehen. Seuraavana vuonna perheeseen syntyi pikkuveli Stephen. Pian hänen syntymänsä jälkeen perhe muutti jälleen, nyt Louisianaan. Siellä James vietti suuren osan nuoruudestaan ollen hyvin kiinnostunut metsästyksestä ja kalastuksesta. Kansantarut kertovat hänen lassonneen yhtä hyvin alligaattoreita kuin villihevosiakin sekä pyydystäneen karhuja. Vuonna 1803 perhe muutti St. Landry Parishin kaupunkiin Louisianassa. Veljekset James ja Rezin jr. Bowie liittyivät eversti Colman Martinin johtamiin Louisianan miliisijoukkoihin taistellakseen englantilaisia vastaan New Orleansissa. He saapuivat kuitenkin liian myöhään taistelukentälle sillä taistelut olivat jo loppuneet 1812. Sodan jälkeen Rezin jr ja James muuttivat yhdessä Teksasin rannikkoseudulle. Siellä he sattumalta tapasivat kuuluisan ranskalaisen merirosvon Jean Lafitten, joka toimi orjakauppiaana. Jo vuonna 1808 Yhdysvaltojen hallitus oli säätänyt lain, jonka myötä orjien maahantuonnista tuli laitonta. Orjien pitäminen ei kuitenkaan ollut laitonta. James ja Rezin rikastuivat orjakaupalla saavuttaen siihen aikaan merkittävän noin 65 000 Yhdysvaltain dollarin omaisuuden. Tässä vaiheessa veljekset päättivät lopettaa laittoman orjakaupan, tosin he siirtyivät harjoittamaan laitonta maakauppaa. He asettuivat veljensä kanssa asumaan Rapides Parish Louisianaan vuonna 1814.


title: Jim Bowie

text: James ei tyytynyt normaaliin elämään, vaan lähti Teksasiin kuultuaan sieltä löytyneestä hopeasta. Kuuluisin ”seikkailu” oli tuloksettomana päättynyt San Saban hopeakaivosten etsintä. Tuohon aikaan James joutui kiivaan luonteensa takia usein tappeluihin. Veljensä Rezin antoi hänelle puolustusvälineeksi kuuluisaksi muodostuneen Bowie-veitsen. Veitsen terä oli huomiota herättävän suuri. Se oli 300 mm pitkä ja 50 mm leveä eikä ollut siihen aikaan mitenkään tavallinen, vaan veitset olivat yleisesti enemmän tikarin tyyppisiä. Kerrotaan, että James olisi ensimmäisen veitsen saatuaan veistänyt sillä puupalikasta mallin, jonka perusteella paikallinen seppä olisi tehnyt lähes nykyisen mallisen veitsen.


title: Jim Bowie

text: James Bowien ensimmäinen tunnettu hurjapäisyyden osoitus oli kahakka lähellä Natchezn kaupunkia Mississippissä, jossa useita miehiä kuoli ja James itse haavoittui. Tätä kahakkaa kutsutaan Sandbarin taisteluksi. Se alkoi Samuel Levi Wells III ja Thomas Maddoxin välisestä kaksintaistelusta. Kaksintaistelun osapuolet eivät onnistuneet osumaan toisiinsa, jolloin eräs taistelua seurannut mies nimeltään Alexander Crain ampui yllättäen toista sivustakatselijaa nimeltä Samuel Cuny. Cuny sai osuman ja tästä suuttuneena James Bowie ampui Alexander Crainia kuitenkaan osumatta. Paikallinen pankkivirkailija Norris Wright taas huomasi tämän ja ampui Bowieta osuen häntä rintaan. James Bowie lähti jahtaamaan Norris Wrightiä kuuluisa veitsi kourassaan välittämättä lainkaan ampumahaavastaan. Yhteenoton aikana useat henkilöt yrittivät pysäyttää Bowieta haavoittaen häntä vain hieman veitsillään. Koska Bowie oli erinomainen veitsenkäsittelijä, hänen onnistui jopa haavoittuneena surmata hänen päälle käyneet miehet. Tapahtuman johdosta hänen hurja maineensa kasvoi entisestään. Kohta myös hänen käyttämänsä suuriteräinen ja pelottava veitsi oli kaikkien tiedossa. Miehet ympäri Teksasia halusivat samanlaisen veitsen kuin Bowiella. Tämän myötä veitsityypin nimeksi vakiintui bowie-veitsi.


title: Jim Bowie

text: Pian näiden tapahtumien jälkeen Bowie liittyi Teksasin vallankumousjoukkoihin. Hän avioitui Ursula de Veramendin, Teksasin kuvernöörin tyttären, kanssa 1831 ja he asettuivat asumaan San Antonioon. Syyskuussa 1833 ollessaan matkalla Natchezssa Bowie sairastui keltakuumeeseen. Samaan aikaan kotona San Antoniossa Ursula Bowie ja heidän lapsensa sairastuivat koleraan ja vaimo sekä lapset menehtyivät tautiin. Hieman tervehdyttyään Bowie palasi San Antonioon. Hänen tiedetään olleen niiden joukossa, jotka puolustivat Alamoa Meksikon armeijaa vastaan. Tällöin hän sairasti jo tuberkuloosia. Bowie kuoli oletettavasti sairasvuoteeseen. Hänen tarkasta kuolemastaan on monia näkemyksiä. Mutta kuuluisimman teorian mukaan, Alamon taistelun aikana, hän makasi sairasvuoteellaan pienen meksikolaisten joukon tunkeutuessa huoneeseensa. Hän tappoi kaksi sotilasta pistooleillaan ja yhden veitsellään ennen kuin meksikolaiset puukottivat hänet kuoliaaksi muskettiensa pistimillä. Bowie oli kuollessaan 39-vuotias.


title: Elintarviketiede

text: Elintarviketiede on useita luonnontieteitä soveltava tieteenala, joka tutkii elintarvikkeiden tuotantoa, valmistusta, turvallisuutta ja käyttöä. Elintarviketieteissä sovelletaan laajasti muun muassa fysiikan, kemian, biologian ja mikrobiologian teorioita ja metodeja.


title: Seere Salminen

text: Seere Maria Salminen, nimimerkki Serp (o.s. Sario; 6. toukokuuta 1894 Vaasa – 13. huhtikuuta 1977 Helsinki), oli suomalainen kirjailija, näytelmäkirjailija ja pakinoitsija. Hän käytti myös nimimerkkejä Marja Orsi, Marja Salminen ja Seere Sario. Yhdessä Elsa Soinin kanssa hän kirjoitti myös nimimerkillä Tuttu Paristo.


title: Seere Salminen

text: Salmisen vanhemmat olivat kruununvouti Matti Sario ja Seere Vaismaa ja puoliso vuodesta 1925 konsuli Akseli Wilhelm Salminen. Hän kävi Vaasan suomalaisen tyttökoulun ja Helsingin suomalaisen jatko-opiston. Salminen toimi Kansallis-Osake-Pankin virkailijana vuoteen 1923 ja Suomen Lontoon suurlähetystön kanslia-apulaisena 1923-1929. Hän oli toimittaja-pakinoitsija "Helsingin Sanomissa" ja "Valittujen Palojen" päätoimittaja 1947–1963. Salminen toimi myös "Uuden Suomen" vakinaisena avustajana Lontoossa 1923‒1929 ja lehden viikkoliitteen toimittajana vuosina 1929–1933. Suomen ensimmäisen sanaristikon laati nimimerkki Suometar, jonka takana olevasta henkilöstä ei ole täyttä varmuutta, mutta kyseessä lienee Seere Salminen.


title: Seere Salminen

text: Salmisen nimimerkillä "Serp" kirjoittamat näytelmät kuvasivat mennyttä idylliä. Kaikkien näytelmien pohjalta on tehty myös elokuva. Nimimerkin "Tuttu Paristo" tunnetuin työ oli ensin radiokuunnelmasarjana esitetty "Suomisen perhe". Sarjan pohjalta tehtiin myös useita Suomen Filmiteollisuuden tuottamia elokuvia, joihin Serp yhdessä Soinin kanssa laati käsikirjoitukset. Elokuvien tähtenä, Olli Suomisena, muistetaan Lasse Pöysti. Suomisen perhe-elokuvien lisäksi Serp laati käsikirjoituksen myös useisiin muihin elokuviin kuten Hannu Lemisen elokuvaan "Onnelliset" (1954), Edvin Laineen elokuvaan "Skandaali tyttökoulussa" (1960) ja T.J. Särkän viimeiseksi jääneeseen ohjaustyöhön "Ihana seikkailu" (1962). Salminen oli myös suomentaja. Hän käänsi erityisesti W. Somerset Maughamin, George Bernard Shaw’n teoksia, mutta myös Pearl S. Buckin viihteellisiä teoksia.


title: Anomia

text: Anomia ( kieltävä etuliite, "nomos" 'laki') on "tila missä yhteisö antaa hyvin vähän moraalista johdatusta yksilöille". Se on yhteisön ja yksilön välisten siteiden rappeutuminen, esim. kontrolloimaton syöksykierre missä sosiaalinen identiteetti pirstaloituu ja vallitsevat arvot hylätään.


title: Anomia

text: Nimityksen yleistajuistaja oli ranskalainen sosiologi Émile Durkheim. Hän käytti sitä kirjassaan "Le suicide" (1897). Durkheim ei milloinkaan käyttänyt termiä viitaten yksinkertaisesti normien puuttumiseen, vaan kuvasi anomiaa "hämmentymisenä" ja "kyltymättömänä tahtona", yhteensopimattomuutena. Hän käytti termiä "loputtoman tavoittelun sairaus" koska intohimoa ilman rajaa ei pysty koskaan täyttämään; siitä tulee vain entistä voimakkaampi. .


title: Anomia

text: Durkheimin mukaan anomia ilmenee yksilön tai ryhmän ja niitä laajempien sosiaalisten standardien yhteensopimattomuudesta tai sosiaalisen etiikan puuttumisesta, mikä luo moraalisen sääntelyn purkautumisen ja todellisten tavoitteiden puuttumisen.


title: Lisbon Story

text: Lisbon Story (Viagem a Lisboa, Lisbonne Story) on Wim Wendersin elokuva vuodelta 1994. Ääni-insinööri Philip Winter etsii kadonnutta ystäväänsä Lissabonin kaduilla. Elokuva sisältää myös portugalilaisen yhtyeen Madredeusin esiintymisen.


title: Sampo Koskinen

text: Sampo Koskinen (s. 1. maaliskuuta 1979 Kirkkonummi) on suomalainen jalkapallovalmentaja ja entinen jalkapalloilija. Hän oli pelipaikaltaan oikea laitapuolustaja.


title: Sampo Koskinen

text: Koskinen aloitti jalkapalloilun 6-vuotiaana Kyrkslätt IF:ssä. Hän pelasi siellä 17-vuotiaaksi asti ennen kuin siirtyi kaudeksi 1997 FC Honkaan pelaamaan Ykköstä. Vuonna 1998 Koskinen siirtyi Atlantis FC:n riveihin. Kaudella 2000 Atlantis sijoittui Ykkösessä toiseksi ja nousi karsintojen kautta Veikkausliigaan.


title: Sampo Koskinen

text: Seuraavan kauden Koskinen aloitti FC Hongassa, mutta hän siirtyi FC Jokereihin kesken kauden. Koskinen teki ensiesiintymisensä pääsarjatasolla ja pelasi kolmessatoista Veikkausliiga-ottelussa loppukaudesta. Talvella hän siirtyi Eerste Divisiessä pelanneeseen RBC Roosendaaliin. Koskinen pelasi RBC:ssä alkuun säännöllisesti, mutta joukkueen noustua Eredivisieen uusi valmentaja ei löytänyt enää hänelle käyttöä.


title: Sampo Koskinen

text: Vuonna 2003 Koskinen siirtyi Allsvenskanin IFK Göteborgiin. Harjoituskaudella Koskinen oli joukkueensa vakiomiehiä avaiskokoonpanossa. Juuri ennen sarjakauden alkua Koskinen kuitenkin loukkaantui, ja toivuttuaan hän ei saanut enää juuri vastuuta joukkueessaan. Näin Koskinen lainattiin kesken kauden 2004 Ruotsin toiseksi korkeimmalle sarjatasolle Superettaniin Bodens BK:hon. Koskinen pelasi joukkueessa hyvin ja kauden päätteeksi hänelle tarjottiinkin jatkosopimusta, jonka Koskinen kuitenkin hylkäsi, sillä hän ei viihtynyt Bodenin kaltaisessa pikkukaupungissa.


title: Sampo Koskinen

text: Vuodeksi 2005 Koskinen palasi takaisin Suomeen ja FC Honkaan. Kaudella 2005 joukkue voitti Ykkösen nousten suoraan Veikkausliigaan. Tämä oli Koskisen uran kolmas sarjanousu. Koskinen myös valittiin Ykkösen parhaaksi puolustajaksi. Veikkausliigassa Koskinen pelasi 22 liigaottelua ja toimi myös joukkueen kapteenina. Helmikuussa 2007 uutisoitiin Koskisen siirrosta norjalaiseen Sandefjordiin kahden vuoden sopimuksella. Keväällä 2008 siirtyi takaisin FC Honkaan.


title: Sampo Koskinen

text: Koskinen teki uransa ensimmäisen Veikkausliiga-maalin FF Jaroa vastaan elokuussa 2010.


title: Sampo Koskinen

text: Koskinen on myös esiintynyt eri ikäkausi- ja futsalmaaotteluissa.


title: Pelourinho

text: Pelourinho on brasilialaisen Salvador da Bahian kaupungin historiallinen keskusta. Vuonna 1985 Unesco nimesi Pelourinhon kulttuurikeskukseksi maailmanperintöluetteloon.


title: Gazebo

text: Gazebo (oik. Paul Mazzolini, s. 18. helmikuuta 1960 Beirut) on italialainen laulaja.


title: Gazebo

text: Libanonissa syntynyt italialaisen diplomaatin ja amerikkalaisen laulajan poika Mazzolini aloitteli uraansa jazz-, rock- ja punk-yhtyeissä ennen kuin tapasi tuottaja Paolo Micionin, jonka kanssa alkoi tehdä yhteistyötä. Ensimmäinen julkaisu "Masterpiece" oli pieni hitti vuonna 1982.


title: Gazebo

text:
Vuonna 1983 julkaistu "I Like Chopin" oli hitti ympäri Eurooppaa ja pysyi listojen kärjessä useita viikkoja. Ryan Parisille kirjoitettu kappale "Dolce Vita" oli Saksan listalla 10:ntenä ja Isossa-Britanniassa viidentenä.
Myös kappaleet "Love In Your Eyes" ja "Lunatic" ylsivät 20 parhaan joukkoon Euroopan levylistoilla, mutta 1984 julkaistu albumi "Telephone Mama" ei ollut enää yhtä menestyksekäs. Mazzolini on urallaan tehnyt useita albumeita, joista viimeisin on vuonna 1997 julkaistu "Viewpoint".


title: Alfama

text: Alfama on Lissabonin vanhin kaupunginosa, joka sijaitsee Tajojoen ja Lissabonin linnan välissä olevalla kukkulalla. Alueen nimi tulee arabian kielen sanasta "al-hamma", joka tarkoittaa suihkulähteitä tai kylpylöitä. Alfaman kadut ovat sokkeloisia ja mäkisiä. Yleiskuvan alueesta saa Miradouro de Santa Lucian näköalapaikalta.


title: Alfama

text: Alueella on useita tärkeitä historiallisia nähtävyyksiä, lukuisia fado-baareja sekä ravintoloita. Maurien vallan aikana Alfama muodosti koko kaupungin, joka myöhemmin laajentui länteen (nykyisen Baixa Pombalinon alueelle). Toisin kuin monet muut kaupunginosat, Alfama ei kärsinyt merkittäviä tuhoja Lissabonin maanjäristyksessä 1755, joten alkuperäiset rakennukset ja kadut ovat säilyneet nykyaikaan asti.


title: Alfama

text: Alfama oli erityisesti kalastajien ja köyhien asuinaluetta. Myös nykyään kaupunginosassa asuu paljon köyhää väestöä. Rapistumisen pysäyttämiseksi on vanhoja taloja yritetty kunnostaa ja kaupunginosaa elävöittää.


title: Alfama

text: Lissabonin tuomiokirkko sijaitsee Alfaman tuntumassa.


title: Maria Severa

text: Maria Severa de Sousa (Lissabon, 1820 – 30. marraskuuta 1846) oli portugalilainen laulaja, jota pidetään fadon luojana. Hänen vanhempansa olivat Severo Manuel ja Ana Gertrudes. Maria Severa kuoli tuberkuloosiin Rua do Capelãolla, Mourarian kaupunginosassa Lissabonissa.


title: Maria Severa

text: Elämänsä kolmen viimeisen vuoden aikana hänellä oli suhde Vimioson kreivin Dom Francisco de Paula Portugal e Castron kanssa.


title: Juska Savolainen

text: Juska Samuli Savolainen (s. 1. syyskuuta 1983 Helsinki) on uransa lopettanut suomalainen jalkapalloilija. Hän oli pelipaikaltaan keskikenttäpelaaja.


title: Juska Savolainen

text: Savolainen on Helsingin Jalkapalloklubin kasvatti. Ensimmäiset miesten ottelunsa hän pelasi Kakkosen Käpylän Pallossa. 18-vuotiaana hän siirtyi alankomaalaisseura Heerenveeniin, jossa hän pelasi juniori- ja reservijoukkueissa.


title: Juska Savolainen

text: Palattuaan Suomeen kesällä 2003 Savolainen edusti Veikkausliigassa KooTeePeetä, Hämeenlinnaa, Allianssia ja Tampere Unitedia. Kaudet KooTeePeessä ja Hämeenlinnassa päättyivät putoamiseen liigasta ja Allianssissa seuran talousvaikeuksista seuranneeseen liigalisenssin epäämiseen, mutta Tampere Unitedissa Savolainen saavutti kaksi peräkkäistä Suomen mestaruutta ja Suomen Cupin vuosina 2006–2007. Hänet valittiin Vuoden liigapelaajaksi kaudella 2007.


title: Juska Savolainen

text: Tammikuussa 2008 Savolainen siirtyi Norjan Tippeligaenin Rosenborgiin, jossa loukkaantumiset kuitenkin rajoittivat pelaamista. Kaudella 2009 hän pelasi lainasopimuksella Tampere Unitedissa, jonka kanssa hän voitti keväällä Liigacupin. Savolainen palasi Rosenborgiin elokuussa 2008 ja oli voittamassa Norjan-mestaruutta kauden päätteeksi.


title: Juska Savolainen

text: Marraskuussa 2009 Savolainen teki kahden vuoden sopimuksen Tippeligaeniin nousseen Haugesundin kanssa.


title: Juska Savolainen

text: Savolaisen veli Vili Savolainen oli myös jalkapalloilija.


title: 3i

text: 3i () on Lontoon pörssissä noteerattava pääomasijoitusyhtiö. Yhtiön osake kuuluu Lontoon pörssin FTSE 100 -indeksiin.


title: 3i

text: 3i aloitti toimintansa eräiden brittiläisten pankkien yhteishankkeena vuonna 1945. 3i Group perustettiin julkiseksi osakeyhtiöksi vuonna 1987, kun pankit myivät osuutensa hankkeesta. Nykyään 3i on yksi maailman suurimmista julkisista pääomasijoitusyhtiöistä, joka hallinnoi 8,5 miljardin euron sijoitusomaisuutta. Omistajat jakautuvat maantieteellisesti Britannia 73,4 %, muu Euroopa 8,9 %, Yhdysvallat 15,8 % ja muu maailma 1,9 %.


title: 3i

text: Suomen maajohtajana 3i:ssä toimi Hannu Isohaaro ennen toiminnan loppumista Suomessa 2009.


title: Geoinformatiikka

text: Geoinformatiikka on paikkatietoa ja paikkatietojärjestelmiä tutkiva tieteenala. Paikkatietotekniikaksi kutsutaan sitä osaa geoinformatiikasta, joka soveltaa tietoteknisiä menetelmiä.


title: Geoinformatiikka

text: Paikkatietotekniikka on kuvattu paikkatietojärjestelmä-artikkelissa ja paikkatiedon luonne ja ominaisuudet paikkatieto-artikkelissa. Paikkatiedon tuottaminen on kuvattu mm. kaukokartoitus- ja maanmittaus-artikkeleissa. Tämä artikkeli keskittyy geoinformatiikan analyyttisiin ja laskennallisiin menetelmiin.


title: Geoinformatiikka

text: Paikkatiedon määrän kasvu ja sen kautta syntynyt tarve ja mahdollisuus sen hyödyntämiseen on luonut tarpeen tutkia geoinformatiikkaa. Geoinformatiikassa tutkitaan paitsi paikkatiedon luonnetta ja sen tuottamista myös sen tallentamista, käsittelyä, hyödyntämistä, esittämistä jne.


title: Geoinformatiikka

text: Geoinformatiikka on osittain osa tietojenkäsittelytiedettä, mutta se on myös erittäin lähellä maantiedettä, maanmittausta, geomatiikkaa, kartografiaa, laskennallista geometriaa, spatiaalista tilastotiedettä jne. Geoinformatiikkaa hyödynnetään tai sovelletaan hyvin monissa tieteissä ja tekniikan aloilla koska paikkatietojen hyödyntäminen on niin yleistä.


title: Geoinformatiikka

text: Tärkeä osa geoinformatiikkaa on paikkatietoanalyysimenetelmien tutkimus.


title: Anytos

text: Anytos (; 400-300 lukujen eaa. vaihde) oli antiikin ateenalainen, Anthemionin poika. Hän oli yksi Sokrateen syyttäjistä tämän oikeudenkäynnissä vuonna 399 eaa.


title: Anytos

text: Anytoksen isän kerrotaan ansainneen hyvin nahkurina, ja siirtäneen ammatin pojalleen. Peloponnesolaissodan aikana Anytos toimi kenraalina. Vuonna 409 eaa. hänet tiedetään lähetetyn Pylokselle vapauttamaan sen spartalaisten vallasta 30 laivalla. Tehtävä kuitenkin epäonnistui, ja hänet haastettiin oikeuteen. Diodoroksen ja Plutarkhoksen mukaan hän vältti kuolemantuomion vain lahjomalla tuomarit.


title: Anytos

text: Anytos vaikuttaa kuitenkin saaneen suosiota toiminnallaan Ateenan politiikassa. Hänen tiedetään olleen kaupungin demokraattisen hallinnon johtavia tukijoita, niitä oligarkkisia voimia vastaan, jotka olivat olleet kolmenkymmenen tyrannin hallinnon takana. Tyrannian aikana, vuonna 404 eaa., hänet ajettiin maapakoon, ja Lysias mainitsee hänet maanpakolaisten johtajana Fylessä.


title: Anytos

text: Platonin "Sokrateen puolustuspuheessa" Sokrates sanoo Anytoksen syyttäneen häntä loukkaantuneena poliitikkojen ja käsityöläisten puolesta. Platonin "Sokrateen puolustuspuheen" lisäksi Anytos mainitaan Platonin dialogissa "Menon", sekä Ksenofonin "Muistelmissa" ja "Sokrateen puolustuspuheessa".


title: Anytos

text: Anytoksen vihamielisyys Sokratesta kohtaan vaikuttaa olleen osin ammatillista ja osin henkilökohtaista, ja hänellä vaikuttaa olleen ainakin kaksi syytä syyttää Sokratesta. Ensiksi, Sokrates kritisoi jatkuvasti Ateenan demokraattista hallintoa, jossa Anytos toimi. Anytos on voinut katsoa, että Sokrateen kritiikki on ollut uhka Ateenaan lyhyen tyrannian jälkeen palautetulle demokratialle. Toiseksi, Sokrates opetti Anytoksen poikaa, ja Anytos ehkä syytti Sokratesta tämän mielen myrkyttämisestä ja siitä, että poika oli poikennut isän kaavailemalta urapolulta. Ksenofonin mukaan pojasta tuli juoppo.


title: Anytos

text: Diogenes Laertioksen mukaan ateenalaiset ajoivat Anytoksen maanpakoon sen jälkeen, kun olivat alkaneet katua Sokrateelle langetettua kuolemantuomiota.


title: Hermogenes

text: Hermogenes () on antiikin kreikkalainen nimi, joka voi viitata seuraaviin henkilöihin:


title: Meletos

text: Meletos (; 400–300-lukujen eaa. vaihde) oli antiikin kreikkalainen tragediarunoilija. Hän oli kotoisin Ateenasta, Pithoksen demoksesta. Platon nimeää Meletoksen "Sokrateen puolustuspuheessa" Sokrateen pääsyyttäjäksi. Hänet mainitaan myös Platonin dialogissa "Euthyfron".


title: Meletos

text: Platon antaa ymmärtää, että Meletos olisi ollut jo tunnettu runoilijana Sokratesta syyttäessään, mutta toisaalta, että tämä olisi esittänyt syytöksensä saadakseen mainetta. Meletoksen sanotaan esittäneen näytelmän nimeltä "Oidipodeia" samana vuonna kuin Aristofanes esitti näytelmän "Pelargoi". Epikrates puolestaan viittaa tämän kirjoittamaan eroottiseen runouteen.


title: Meletos

text: Platonin mukaan Meletos syytti Sokratesta loukkaantuneena runoilijoiden puolesta. Tällöin hän olisi voinut loukkaantua niistä Sokrateen puheista, missä tämä pilkkaa runoilijoita; tällainen suhtautuminen käy ilmi myös useista Platonin dialogeista. Joskus Meletos on yhdistetty samannimiseen uskonnolliseen fanaatikkoon, joka syytti Andokidestä jumalattomuuksista. Tällöin hän olisi voinut olla enemmän kiinnostunut Sokratesta vastaan esitetyistä syytteistä, joiden mukaan tämä ei tunnustanut valtion tunnustamia jumalia.


title: Meletos

text: Sokrates puhuu Meletoksesta nuorena, ainakin itseään selvästi nuorempana, oikeudenkäynnin aikaan. Vaikka Meletos kuvataan pääsyyttäjänä, tämä oli todellisuudessa syyttäjistä merkityksettömin, ja erään antiikin aikaisen tiedon mukaan muut syyttäjät, Anytos ja Lykon, olisivat lahjoneet hänet mukaan oikeudenkäyntiin. Näin hän on saattanut lähinnä toimia Anytoksen johtaman ryhmän puhemiehenä.


title: Meletos

text: Sokrateen oikeudenkäynnissä Meletos ja muut syyttäjät ovat pitäneet syytöspuheet Sokratesta vastaan. Näitä puheita ei ole säilynyt. Platonin "Sokrateen puolustuspuhe" kuvaa kuitenkin, kuinka Sokrates puolestaan ristikuulustelee Meletosta. Sokrates sanoo Meletoksen syyttäneen häntä nuorison turmelemisesta, mutta Meletos ei kuitenkaan pysty esittämään mitään motiivia, miksi hän olisi tehnyt näin. Mitä tulee siihen syytteeseen, että Sokrates ei tunnustanut samoja jumalia kuin valtio, Meletos erehtyy väittämään, ettei Sokrates tunnusta mitään jumalia, mutta myöntää kuitenkin, että myös Sokrateen "daimonion" on eräänlainen jumala tai jumalten jälkeläinen. Suuressa osassa tätä ristikuulustelua Meletos pysyy vaiti, eikä hänellä vaikuta olevan valmiita vastauksia Sokrateelle.


title: Meletos

text: Diogenes Laertioksen mukaan ateenalaiset olisivat Sokrateen kuoleman jälkeen katuneet tämän kuolemaantuomiota niin, että olisivat puolestaan tuominneet Meletoksen kuolemaan. "Sudan" mukaan Meletos olisi kivitetty kuoliaaksi.


title: Elsa Salminiitty

text: Elsa Salminiitty (o.s. Vehkala, 1901 Marttila – 1981) oli suomalainen taidemaalari.


title: Elsa Salminiitty

text: Salminiitty opiskeli Turun Piirustuskoulussa 1920–1924 Teodor Schalinin oppilaana. Salminiitty maalasi maisemia pyrkien kansallisromantiikan ja realismin tyyliin. Salminiitty teki myös muotokuvia. Hänen teoksiaan ei juuri ollut esillä ennen kuin 1970-luvulla.


title: Elsa Salminiitty

text: Hän avioitui vuonna 1939 taide- ja kehysliikkeen omistaja Amniel Salminiityn kanssa. Elsa Salminiitty työskenteli kuolemaansa asti.


title: Elsa Salminiitty

text: Elsa Salminiityn taiteilijakotia on ylläpidetty Raision Kuloisissa vuodesta 1988.


title: Arkadian yhteislyseo

text: Arkadian yhteislyseo (myös muodossa "Arkadian yhteiskoulun lukio") on Nurmijärven Klaukkalassa toimiva yksityinen lukio. Sitä käy noin 400 opiskelijaa. Koulussa on kaksi suuntautumisvaihtoehtoa: yleislinja (vuosittainen sisäänotto 125) ja taidelinja (20 aloituspaikkaa/ vuosi). Koulun vieressä toimii Urheilupuiston koulu ja naapurustossa sijaitsevat myös Klaukkalan urheilualue, jäähalli sekä tennis- ja squash-halli.


title: Arkadian yhteislyseo

text: Koulurakennus valmistui syksyllä 1991, ja sitä laajennettiin oppilasmäärän lisääntyessä syksyllä 2006. Ennen Klaukkalaan siirtymistään koulu toimi vuosikymmeniä Helsingissä osoitteessa Arkadiankatu 28, josta koulun nimi juontuu . Vuonna 2018 koulurakennuksen yhteyteen valmistui uusi sisäliikuntahalli nimeltään Arkadia-halli, joka on salibandyseura SB-Pro kotiareena.


title: Arkadian yhteislyseo

text: Opettajia on runsaat kaksikymmentä. Arkadian yhteislyseon kiinteistössä toimii iltaisin Klaukkalan aikuislukio, joka on Arkadian yhteislyseon tapaan yksityinen oppilaitos.


title: Arkadian yhteislyseo

text: Arkadian yhteislyseo on tehnyt kansainvälistä yhteistyötä mm. Saksassa, Virossa, Kiinassa ja Unkarissa sijaitsevien oppilaitosten kanssa. Lähes vuosittain osa oppilaista tekee matkan New Yorkiin tai Puolaan.


title: Arkadian yhteislyseo

text: Arkadian yhteislyseossa toimii taidelinja, jossa keskitytään teatteriin, musiikiin, tanssiin ja kuvataiteeseen. Taidelinjan opiskelijavalinnassa vaikuttaa keskiarvon lisäksi myös suullinen haastattelu ja muut näytöt.


title: Arkadian yhteislyseo

text: Koulu perustettiin vuonna 1927 nimellä "(Helsingin) Uusi yksityinen yhteislyseo" ja toiminta alkoi 1. syyskuuta Balderin talossa Aleksanterinkadulla. Koulun perusti filosofian maisteri Ada Äijälä, joka kuitenkin kuoli jo huhtikuussa 1928.


title: Arkadian yhteislyseo

text: Koulun uudeksi ylläpitäjäksi perustettiin osakeyhtiö Ada Äijälän Koulu Oy. Koulun nimi muutettiin nimi muuttui "Koulukujan yhteislyseoksi" ja se siirtyi Teosofisen seuran taloon osoitteeseen Kansakoulukatu 8, jossa toimi vuosikymmenen.


title: Arkadian yhteislyseo

text: Vuonna 1938 koulu muutti omaan taloon Etu-Töölöön Arkadiankadun ja Mechelininkadun kulmaan (Arkadiankatu 28), jolloin nimeksi tuli Arkadian yhteislyseo. Oppilasmäärän pienennyttyä 1980-luvun aikana koulu päätettiin siirtää voimakkaasti kasvavalle alueelle Nurmijärven Klaukkalaan, jonne valmistui uusi rakennus 1991. Vuodesta 1996 koululla on ollut voimakas kansainvälisyyspainotus.


title: Happee

text: Happee on jyväskyläläinen vuonna 1989 perustettu salibandyn erikoisseura. Seuran miesten ja naisten edustusjoukkueet pelaavat Suomen korkeinta sarjatasoa salibandyliigaa. Keväällä 2014 miesten joukkue voitti seurahistorian ensimmäisen Suomen mestaruuden.


title: Happee

text: Seuralla on myös juniorijoukkueet poikien A–F- ja tyttöjen A–C-ikäluokissa. Poikien A-juniorit pelaavat ikäluokkiensa SM-sarjassa.


title: Happee

text: Happee pelaa kotiottelunsa Jyväskylän Monitoimitalolla, josta käytetään Happeen peleissä nimeä Hirviteatteri.


title: Happee

text: Seuran erikoinen nimi tulee Jussi Kanteleelta, jolla tarinan mukaan oli enemmän intoa kuin kuntoa. Happeen syntyhistoriassa nimen tausta on esitetty väärin: Todellisuudessa termi Happee tuli ensin käyttöön Kanteleen bridge-porukassa, jossa J. Kantele ja O. Kiema kehittivät siihen sopivaa tarjousmenetelmää, jonka tarkoitus oli olla niin hyvä, että se saisi siinä lajissa vastustajan haukkomaan happea. Tuo niin sanottu "keuhkovammaliittoparahdus" tarttui myös muiden huulille, ja niin Happee-nimi oli käytössä ensi kertaa harrastetason kaukalopallo-ottelussa Viitaniemessä 29. joulukuuta 1983.


title: Happee

text: Happee on alun perin harrastetason kaukalopalloseura. Salibandy tuli mukaan keväällä 1988, jolloin Happee osallistui Opiskelijoiden liikuntaliiton sukupuolisählyjen SM-kisoihin. Virallisesti seura katsotaan perustetuksi kuitenkin 1. tammikuuta 1989. Heti ensimmäisenä keväänä seura osallistui Salibandyn Suomen Cupiin. Salibandyliiton sarjoihin seura ilmoittautui kaudelle 1989–1990, jolloin alimpana sarjatasona oli II-divisoona.


title: Happee

text: Vuonna 1990 Sari Haapasalon johdolla perustettiin naisten salibandyjoukkue, joka sai joukkueiden pienen lukumäärän vuoksi suoraan paikan SM-sarjasta. Seuraavana vuonna perustettiin ensimmäiset juniorijoukkueet."Tilanne 25. joulukuuta 2018"


title: Ferdinand VI

text: Ferdinand VI (23. syyskuuta 1713, Madrid, 10. elokuuta 1759, Villaviciosa de Odón) oli Espanjan kuningas vuosina 1746–1759. Ferdinand, espanjaksi "Fernando", oli edellisen kuninkaan Filip V:n ja hänen ensimmäisen vaimonsa Savoijin Maria Luisan toinen lapsi. Ferdinand meni naimisiin Bragançan Barbaran kanssa vuonna 1729.


title: Ferdinand VI

text: Ferdinand nousi Espanjan valtaistuimelle Itävallan perimyssodan ollessa käynnissä. Sota kuitenkin loppui pian Aachenin rauhansopimukseen vuonna 1748. Espanja ei sodasta hyötynyt. Ferdinand harjoitti ulkopolitiikassaan neutraalia ja puolueettomuuteen pyrkivää linjaa ja pyrki sisäisiin uudistuksiin. Ferdinandin hallituskauden alun tehtäviä oli leskikuningatar Isabel de Farnosion sekä hänen italialaisensa hovipiirinsä vallan vähentäminen. Kuninkaan oikeana kätenä toimi aluksi Ensenadan markiisi Zenón de Somodevilla, valistuksen kannattaja. Ferdinandin aikakauden uudistusten takia kuningasta on kutsuttu Ferdinand oppineeksi.


title: Ferdinand VI

text: Talous-, merenkäynti- ja siirtomaa-asioista vastannut Ensenadan markiisi pyrki lukuisiin uudistuksiin valistusajan hengessä. Ulkopolitiikassa Espanja pyrki solmimaan liittosuhteet Isoon-Britanniaan ja Ranskaan. Näin ollen Espanja myös luopui Gibraltaria koskevista vaatimuksistaan. Espanja myös modernisoi maatalouttaan ja verotustaan Ensenadan markiisin johdolla. Perinteistä verojärjestelmää yksinkertaistettiin, mutta aateliston vastustus kaatoi tämän projektin.


title: Ferdinand VI

text: Vuonna 1752 perustettiin "Giro real" toimimaan ulkomaisen rahaliikenteen keskuksena. Siirtomaakaupasta purettiin vanhat rajoitukset. Aikaisemmin Amerikan-kaupan monopoli oli annettu hyvin rajallisille kastilialaisille piireille, kun nyt kauppa avautui kaikille luvan saaneille kauppalaivoille.


title: Ferdinand VI

text: Itävallan perimyssodan aikana Espanjan sotilaallinen mahti kasvoi. Ensenadan markiisi pyrki vahvistamaan Espanjan laivastoa, koska hän piti laivaston asemaa keskeisenä. Tätä varten parannettiin Cádizin, Ferrolin, Cartagenan ja Havannan satamia. Muut valtiot, kuten Iso-Britannia, kokivat kuitenkin uhaksi Espanjan modernisoitumisen ja vahvistumisen Ensenadan markiisin toimien seurauksena.


title: Ferdinand VI

text: Uudistukset ulottuivat myös kulttuurin saralle. "La Real Academia de Bellas Artes de San Fernando" perustettiin vuonna 1752. Ferdinand VI tunnettiin suurena taiteen ja oopperan ystävänä.


title: Ferdinand VI

text: Etelä-Amerikassa Espanja ajautui konfliktiin Portugalin kanssa nykyisen Uruguayn alueella sijainneen Colonia de Sacramenton omistuksesta. Portugali oli pitänyt siirtokunnan omistuksen itsellään tavoitellessaan vapaata merenkulkuväylää "Río de la Platalle". Sacramenton kautta kuitenkin britit harjoittivat salakuljetusta alueella. Vuonna 1750 Espanja ja Portugali pääsivät sopimukseen alueiden vaihtamisesta. Espanja sai Sacramenton ja Portugali alueita Amazonasista sekä etelämpää alueelta, jossa oli jesuiittojen ylläpitämiä guaranien suojelualueita. Espanjalaisten piti karkottaa jesuiitat, mikä johti 11 vuotta kestäneeseen guaranien kapinaan.


title: Ferdinand VI

text: Espanjan hovissa suhtautuminen jesuiittoihin muodostui jakavaksi tekijäksi. Ensenadan markiisi asettui tukemaan jesuiittoja, mikä johti hänen riitautumiseensa muun muassa portugalilaisperäisen kuningattaren kanssa, erottamiseen ja asettamiseen sisäiseen karkotukseen vuonna 1754 ensin Granadaan ja sitten Puerto de Santa Marían satamakaupunkiin Andalusiassa.


title: Ferdinand VI

text: Kuningatar Barbara menehtyi Aranjuezissa elokuussa 1758. Tämän seurauksena Ferdinand VI menetti mielenterveytensä. Hän eli vuoden verran palatsissaan Villaviciosa de Odónissa, kunnes menehtyi vuonna 1759.


title: Herkules (sarjakuvahahmo)

text: Herkules on Marvel-kustantamon sarjakuvissa esiintyvä supersankari, jonka ensiesiintyminen tapahtui "Avengers"-lehden numerossa 10 (1964). Herkules perustuu mytologiseen Herkulekseen. Hahmon loivat Jack Kirby ja Stan Lee.


title: Herkules (sarjakuvahahmo)

text: Herkules on Zeuksen, Olympos-vuoren jumalien, olympiaanien kuninkaan poika. Herkuleksen äiti oli kuolevainen Alkmene, joka eli noin 3500 vuotta sitten muinaisessa Kreikassa.


title: Herkules (sarjakuvahahmo)

text: Zeus huomasi tarvitsevansa Olympokselle ja ihmiskunnalle voimakkaan puolustajan näkemiensä pimeiden enteiden vuoksi. Zeus viettelikin Alkmenen tämän aviovaimoksi, kuningas Amfitryoniksi naamioituneena ja niin sai alkunsa lapsi, Herkules, joka jo syntyessään omasi valtavat voimat.


title: Herkules (sarjakuvahahmo)

text: Aikuisena Herkules tunnetaan varsinkin suorittamistaan kahdestatoista urotyöstä (tosin yksi urotöistä, Augeiaan tallien siivouksen suorittikin ikuisten rotuun kuuluva Gilgamesh).


title: Herkules (sarjakuvahahmo)

text: Herkuleksen suurin vahvuus on hänen valtaisat fyysiset voimansa. Hän nostaa yli 100 tonnia (joka on ylin voimaluokitus Marvel-universumissa) ja kuuluu näin Marvelin supersankarien voimakkaimpien joukkoon.


title: Herkules (sarjakuvahahmo)

text: Hän on kiistämättä fyysisesti voimakkain olympiaaneista ja vaikkei Herkuleksen voimien ylärajoja olekaan koskaan mitattu, on hän taistellut tasaväkisesti Thorin ja Hulkin kanssa lukuisia kertoja. Herkuleksella on myös hyvin kehittyneet jalkalihakset ja hän kykenee hyppäämään noin kolmen kilometrin matkoja Maan ilmakehässä.


title: Herkules (sarjakuvahahmo)

text:
Erään kerran Herkules potkaisi maansiirtokoneen (paino useita tonneja) kilometrien päähän.
Koska Herkules kuuluu olympiaanien rotuun, hän on kuolematon eikä näin ollen ikäänny tai altistu sairauksille.


title: Herkules (sarjakuvahahmo)

text: Olympiaaneja ja Herkulesta tosin voi vauroittaa fyysisesti esimerkiksi taistelussa, mutta he paranevat yliluonnollisen nopeasti.


title: Herkules (sarjakuvahahmo)

text: Herkules kestää fyysisiä vaurioita paremmin kuin kukaan toinen olympiaani (lukuun ottamatta Zeusta ja kenties Neptunusta sekä Plutoa). Herkuleksen lihakset eivät myöskään tuota maitohappoja, joten hän ei väsy.


title: Herkules (sarjakuvahahmo)

text: Hän kykenee oleiskelemaan lyhyitä aikoja jopa avaruuden tyhjiössä vahingoittumatta. Ainoastaan vaurio, joka tuhoaisi suuren osan hänen ruumiillisesta massastaan tai hajottaisi hänen atominsa, voi tappaa Herkuleksen. On kuitenkin luultavaa, että Zeus kykenisi herättämään poikansa henkiin.


title: Herkules (sarjakuvahahmo)

text: Herkules on myös erittäin kokenut ja taitava lähitaistelija ja painija. Hän on myös mestarillinen viisiottelija.


title: Herkules (sarjakuvahahmo)

text: Herkules suosii taisteluissa nuijamaista Kultaista Valtikkaansa, joka ei todellisuudessa ole kultainen, vaan Hefaistoksen adamantiinista takoma voimallinen ase (tämän maagisen metallin mukaan tohtori Myron McLain nimesi keksimänsä adamantiumin). Valtikka on käytännössä tuhoutumaton ja Herkules on sen avulla torjunut jopa Thorin uru-metallista tehdyn vasaran iskuja.


title: Oaxaca de Juárez

text: Oaxaca de Juárez on Oaxacan osavaltion pääkaupunki Meksikossa. Kaupungissa on 259 200 asukasta (2014) ja metropolialueella noin 565 000. Se sijaitsee Oaxacan laaksossa Sierra Madre del Surin suurella 1 550 metrin korkeudella merenpinnasta.


title: Oaxaca de Juárez

text: Aikaisemman zapoteekki- ja mixteekkiasutuksen paikalle perustettiin 1532 Kaarle V:n luvalla suuresti jalo ja uskollinen kaupunki nimeltä "Antequera". Vuonna 1821 kaupungin nimeksi muutettiin "Oaxaca", nahuatlin sanan "Huaxyácac" mukaan. Vuonna 1872 nimeksi muutettiin Oaxaca de Juárez Benito Juárezin mukaan. Monte Albánin arkeologinen alue sijaitsee kaupungin lähellä.


title: Oaxaca de Juárez

text: Kaupungin historiallinen keskusta ja Monte Albán ovat UNESCOn maailmanperintökohteita.


title: Oaxaca de Juárez

text: Toukokuussa 2006 kaupungin opettajat menivät lakkoon, mikä jätti 1,3 miljoonaa koululaista ilman opetusta. Protestoijat vaativat aluksi palkankorotuksia ja sitten osavaltion kuvernööri Ulises Ruiz Ortizin eroa ja syyttivät tätä vaalivilpistä ja väkivallasta. Protesteihin liittyivät erilaiset vasemmistolaiset ryhmät ja intiaanit. Mielenosoittajat valtasivat kaupungin keskustan ja linnoittivat sen tiesuluin. Oaxacan kaupungin kansankokous (Asamblea Popular del Pueblo de Oaxaca; APPO) julistautui kaupungin hallitsevaksi elimeksi. Toukokuun jälkeen viisi mielenosoittajaa on saanut surmansa. 29. lokakuuta 3 500 liittovaltion ja 300 sotapoliisia hyökkäsi Oaxacan Zocaloon ja sai kaupungin keskustan haltuunsa.


title: Hertha BSC

text: Hertha BSC on vuonna 1892 perustettu berliiniläinen jalkapalloseura. Seuran koko nimi on Hertha, Berliner Sport-Club ja sen kotikenttänä toimii Berliinin Olympiastadion. Hertha BSC pelaa kaudella 2018–2019 Saksan korkeimmalla sarjatasolla (Bundesliiga). Seura on voittanut kahdesti Saksan mestaruuden (1930 ja 1931). Sen kotipaikkana oli kylmän sodan aikana jaetun Berliinin länsivyöhyke. Berliinissä pelattiin sodan jälkeen koko Berliinin mestaruudesta ja Saksan liittotasavallan perustamisen jälkeen Hertha osallistui Oberliga Berliniin 1949–1963 ja Saksan Bundesliigaan tai alempiin liigoihin vuodesta 1963. Paras saavutus Saksan Bundesliigassa on hopea kaudelta 1974–1975. Hertha BSC pelasi Mestarien liigassa kaudella 1999–2000 silloisessa jatkolohkossa. Seuran peliasun värit ovat sininen ja valkoinen. Kauden 2009–2010 päätteeksi Hertha putosi 1. Bundesliigasta 13 pääsarjakauden jälkeen. Kaudella 2010–2011 Hertha BSC voitti 2. Bundesliigan mestaruuden ja palasi suoraan pääsarjaan mutta keväällä 2012 se putosi jälleen 2. Bundesliigaan sijoituttuaan sarjassa 16:nneksi ja hävittyään putoamiskarsinnassa Fortuna Düsseldorfille. Seura pelasi alemmalla sarjatasolla kuitenkin vain kauden ajan ja voitettuaan 2. Bundesliigan mestaruuden 2012–2013 Hertha BSC palasi pääsarjaan.


title: Hertha BSC

text: "Hertha BSC" pelaa kotiottelunsa Berliinin Olympiastadionilla, joka on Saksan toiseksi suurin stadion Borussia Dortmundin  Signal Iduna Parkin jälkeen.


title: Crusader (pelisarja)

text: Crusader on Origin Systemsin kehittämä pelisarja, johon julkaistiin kaksi peli 1990-luvun jälkipuolella. Pelisarjasta oli suunniteltu kolmiosaista, mutta kolmatta osaa ei koskaan tehty.


title: Crusader (pelisarja)

text: Pelit sijoittuvat tulevaisuuteen, jossa kaikki valta on siirtynyt superyhtiölle. (World Economic Consortium. WEC) WEC:n hirmuvaltaa vastustaa joukko kapinallisia, jotka kutsuvat itseään yksinkertaisesti nimellä "Resistance", Vastarinta.


title: Crusader (pelisarja)

text: Pelien päähahmo on hallituksen joukoista kapinallisten joukkoon loikannut eliittisotilas, jota kutsutaan nimellä "Silencer".


title: Feeli Isosomppi

text: Feeli Johannes Isosomppi (Felix Iso-Somppi, 15. lokakuuta 1909, Kauhava – 20. helmikuuta 1972 Hyvinkää) oli suomalainen sotilas ja Mannerheim-ristin ritari numero 70.


title: Feeli Isosomppi

text:
Kauhavalainen Feeli Iso-Somppi oli mukana jo talvisodassa kantaen lääkintämiehen punaisella ristillä varustettua käsivarsinauhaa. Iso-Somppi työskenteli kaiken aikaa etulinjassa, vaikka kranaattiräjähdys oli vaurioittanut pahoin hänen rumpukalvojaan.
Iso-Sompin uhrautuva työskentely havaittiin kuitenkin Jalkaväkirykmentti 37:n johtoportaassa jo hyökkäysvaiheen aikana, ja esitys urhean lääkintäaliupseerin nimittämiseksi Vapaudenristin 2. luokan Mannerheim-ristin ritariksi lähti päämajaan 3. lokakuuta 1941 varustettuna 19. Divisioonan komentajan, eversti Hannu Hannukselan allekirjoituksella: Lääkintäalikersantti Isosomppi pelasti rohkealla ja oma-aloitteisella toiminnallaan Särkisyrjän taisteluissa 18.–19. heinäkuuta 1941 suuren määrän vaikeasti haavoittuneita, jotka osittain takaisinlyödyssä hyökkäyksessä olivat liikuntakyvyttöminä jääneet etumaastoon, joka oli vihollisen voimakkaan tulen alaisena.


title: Feeli Isosomppi

text:
Leppäselän taistelussa 29. heinäkuuta 1941 alikersantti Isosomppi haavoittuneita etumaastosta noutaessaan oma-aloitteisesti ulotti tiedustelunsa vihollisen linjoille asti saaden selville vihollisen asemien sijoituksen.
Putrolammen taistelussa 11. elokuuta 1941 Isosomppi noutaessaan muutamia päiviä aikaisemmin Kokkomäelle tehdyssä väkivaltaisessa tiedustelussa kaatuneen aseveljensä ruumista, ulotti tiedustelunsa jälleen oma-aloitteisesti tavoitettaan pitemmälle havaiten ennen muita partioita vihollisen juuri irrottautuvan, minkä havainnon tuloksena koko pataljoonan keskeytynyt hyökkäys pääsi jälleen jatkumaan.
Pien-Kallelovan taistelussa 6. syyskuuta 1941 Iso-Somppi erinomaisella rohkeudella nouti ankarasta tulesta välittämättä noin 40 metrin päähän vihollisbunkkerista kaatuneen aseveljensä ruumiin. Lääkintäkersantti Isosomppi nimitettiin Mannerheim-ristin ritariksi 17. heinäkuuta 1942.


title: Feeli Isosomppi

text: Särkisyrjän ja Leppäselän taisteluiden aikana Isosomppi palveli korpraalina 1.KKK/JR 37:n riveissä. Putrolammen taisteluiden aikana 9.8. hän sai siirron 1./JR 37:n lääkintäaliupseeriksi. Alikersantiksi hänet ylennettiin 28.8.1941.


title: Feeli Isosomppi

text:
Sotien jälkeen Isosomppi toimi työnjohtajana ja ulkovaraston hoitajana VR:n Hyvinkään konepajalla. Terveys oli huono: jalat olivat heikossa kunnossa polvinivelien kulumisen takia ja veritulppa oli kulkenut sydämen läpi. Isosomppi säilytti loppuun saakka ihmisiä auttavaisen ja tyynen mielenlaatunsa. Aivan kuten hän oli tehnyt rintamallakin.
Isosomppi ylennettiin ylikersantiksi 4. kesäkuuta 1968.


title: Feeli Isosomppi

text: Hänet on haudattu Tuusulan Paijalan hautausmaalle.


title: Feeli Isosomppi

text:
Perhesuhteet:
Feeli Johannes Isosomppi, maanviljelijä, varastonhoitaja, s. 15. lokakuuta 1909 Kauhavalla, k. 20. helmikuuta 1972 Hyvinkäällä. Vanhemmat: talollinen Kustaa Isosomppi ja Sanna Maria Perälä. Puoliso 1. Vieno Irene Korhonen, ero 1943 k.1975. Lapset: 1. Erkki Johannes 1939 hitsaaja, koneasentaja Ii. 2. Eeva-Liisa 1943 Pirhonen tekninen avustaja Mikkeli.
Puoliso 2. Vieno Aallotar Tuominen k. 1977. Lapset: 1. Pirjo Anni Tuulikki 1949 talousapulainen, k. 1984.


title: Pichichi-palkinto

text: Pichichi-palkinto () on Espanjan jalkapalloilussa kauden parhaalle maalintekijälle annettava palkinto, jonka myöntää urheilulehti "Marca". "Marca" aloitti palkinnon jakamisen vuonna 1953 yhdessä "Arriba"-sanomalehden kanssa, ja se on nimetty 1910- ja 1920-luvuilla Athletic Bilbaossa pelanneen Pichichin (oik. Rafael Moreno Arazandi) mukaan. Oheisessa taulukossa on listattu myös vuotta 1953 edeltäneiden kausien parhaat maalintekijät.


title: Pichichi-palkinto

text: Eniten maalikuninkuuksia on voittanut Zarra, yhteensä kuusi. Nykypelaajista Lionel Messi on voittanut palkinnon neljästi.


title: Pichichi-palkinto

text: Kauden parhaalle maalivahdille myönnettävä vastaava palkinto on nimeltään Zamora.


title: Delaunay’n rataelementit

text: Delaunay'n rataelementit ovat taivaanmekaniikassa käytetty joukko vakioita, joilla voidaan ilmaista taivaankappaleen avaruudessa kulkema rata. Elementit kehitti ranskalainen matemaatikko ja tähtitieteilijä Charles-Eugène Delaunay tutkiessaan Kuun liikettä 1800-luvun puolivälissä. Delaunay'n elementit muistuttavat jonkin verran taivaankappaleen radan yleisemmin käytettyjä elliptisiä elementtejä, mutta niillä kaikilla ei ole yhtä selkeää geometristä tulkintaa.


title: Delaunay’n rataelementit

text: Matemaattisesti Delaunay'n elementit ovat joukko kappaleen liikkeeseen liittyviä vaikutus- ja kulmamuuttujia. Niiden käyttö liittyy yleensä tilanteisiin, jossa tavallisesti ellipsiradalla liikkuvaan kappaleeseen kohdistuu jonkin muun kappaleen, yleensä toisen planeetan, aiheuttama häiriö, sillä rataelementtien muutosta kuvaavat yhtälöt on huomattavasti yksinkertaisempaa kirjoittaa käyttäen Delaunay'n elementtejä elliptisten elementtien sijaan.


title: Delaunay’n rataelementit

text: Kun merkitään keskustähden massaa formula_1 ja tutkittavan planeetan massaa formula_2 (formula_3 on gravitaatiovakio) ja kirjoitetaan


title: Delaunay’n rataelementit

text: Delaunay'n elementtien formula_5, formula_3, formula_7, formula_8, formula_9 ja formula_10 sekä elliptisten elementtien formula_11, formula_12, formula_13, formula_14, formula_15 ja formula_16 välillä ovat voimassa seuraavat relaatiot:


title: Slave to the Grind

text: Slave to the Grind on Skid Row’n toinen albumi. Se julkaistiin 11. kesäkuuta vuonna 1991. Albumin tekemiseen meni noin vuosi. Albumin tuotti Michael Wagener, joka oli tuottanut myös yhtyeen aiemman albumin, Skid Rown vuonna 1989. Albumilta nousivat soitetuimmiksi kappaleet ”Monkey Business”, ”Quicksand Jesus”, ”Get the Fuck Out” ja nimikappale "Slave to the Grind".


title: Puebla de Zaragoza

text: Heroica Puebla de Zaragoza tai Puebla on Pueblan osavaltion pääkaupunki Meksikossa. Puebla on Meksikon neljänneksi suurin kaupunki. Sen asukasluku on noin 1,5 miljoonaa (2010). Metropolialueella asuu yli 2,6 miljoonaa asukasta.


title: Puebla de Zaragoza

text: Puebla sijaitsee Pueblan laaksossa tulivuorten ja lumihuippuisten vuorten ympäröimänä 2 175 metrin korkeudessa merenpinnannasta, ja noin 110 km pääkaupunki Méxicosta.